Ҳадис мазмуни — Зикр аҳлидан сўранг\nСаволлар › Мавзу: Ҳадислар › Ҳадис мазмуни\nYunusobod сўради 2 хафта аввал\nАссалому алайкум! Устозлар Ҳазрат раҳимаҳуллоҳнинг “Очиқ хат” китобларида шундай мазмундаги ҳадисни кўрдим. «Али розияллоҳу анҳу ривоят қилган ҳадисда шундай одамлар келадики улар Қуръон ўқийди томоғидан ўтмайди» дейилган.(узур тўлиқ келтираолмадим). Шу ҳадисни шарҳи қандай бўлади?\nعَنْ أَبِي سَعِيدٍ رَضِي اللهُ عَنْهُ، عَنِ النَّبِيِّ صَلَّى اللهُ عَلَيْهِ وَسَلَّمَ قَالَ: يَخْرُجُ فِيكُمْ قَوْمٌ تَحْقِرُونَ صَلَاتَكُمْ مَعَ صَلَاتِهِمْ، وَصِيَامَكُمْ مَعَ صِيَامِهِمْ، وَعَمَلَكُمْ مَعَ عَمَلِهِمْ، وَيَقْرَأُونَ الْقُرْآنَ لَا يُجَاوِزُ حَنَاجِرَهُمْ، يَمْرُقُونَ مِنَ الدِّينِ كَمَا يَمْرُقُ السَّهْمُ مِنَ الرَّمِيَّةِ، يَنْظُرُ فِي النَّصْلِ فَلَا يَرَى شَيْئًا، وَيَنْظُرُ فِي الْقِدْحِ فَلَا يَرَى شَيْئًا، وَيَنْظُرُ فِي الرِّيشِ فَلَا يَرَى شَيْئًا، وَيَتَمَارَى فِي الْفُوقِ\n«Ичингиздан бир қавм чиқади. Уларнинг намози олдида ўз намозингизни, рўзаси олдида ўз рўзангизни, амали олдида ўз амали¬нгизни ҳақир санайсиз. Улар Қуръонни қироат қиладилар. Аммо бўғизларидан нарига ўтмайди. Улар диндан камон ўқи овдан чиққанига ўхшаб, тез чиқадилар. У ўқнинг учига қараса, ҳеч нарса кўрмайди. У ўқнинг чўпига қараса, ҳеч нарса кўрмайди. У ўқнинг патига қараса, ҳеч нарса кўрмайди. Ва у ўқнинг ипга ўрнашадиган жойидан гумон қилади», дедилар».\nШарҳ: Набий соллаллоҳу алайҳи васаллам ўзларининг ушбу ҳадиси шарифларида келажакда бўладиган ишлардан бири ҳақида хабар берганлар.\n«Ичингиздан бир қавм чиқади».\nЯъни «Келажакда сиз, мусулмонларнинг ичи¬нгиздан бир тоифа одамлар чиқади».\nЯъни «Улар намозни шундай жойига қўйиб ўқишадики, сизнинг намозингиз уларнинг намози олдида ҳеч нарса бўлмай қолади.\nУлар рўзани шундай тутадиларки, сизнинг рўзангиз уларнинг рўзаси олдида ҳеч нарса бўлмай қолади.\nУлар бошқа амалларни шундай қиладиларки, сизнинг амалингиз уларнинг амали олдида ҳеч нарса бўлмай қолади».\nУларнинг қироатлари бўғизларидан чиқмаслиги Қуръони Каримнинг маънолари уларнинг қалб¬ларига етиб бормаганидан бўлади. Улар ҳамма нарсаларни, жумладан, Қуръони Карим қироатини ҳам риёкорлик ва хўжакўрсинга қилаётган бўладилар.\n«Улар диндан камон ўқи овдан чиққанига ўхшаб, тез чиқадилар».\nЯъни ўша васфга эга бўлган одамлар диндан тез чиқадилар. Бу иш худди бир овчи ўз камонидан овга ўқ узганда ов қочиб кетганига ўхшайди.\nОвчи бориб, ўқни олиб, унинг учига қараса, овнинг асари ҳам йўқ.\n«У ўқнинг чўпига қараса, ҳеч нарса кўрмайди».\nОвчи «Ўқнинг учи тегмаган бўлса, чўпи теккандир», деб ўқнинг чўпига қараса, унда ҳам ҳеч қандай асар йўқ.\nОвчи яна ҳайрон бўлиб, ўқнинг кетига ўрнатилган патига қараса, унда ҳам овнинг асарини кўр¬майди.\n«Ва у ўқнинг ипга ўрнашадиган жойидан гумон қилади».\nШунда у ҳеч бўлмаса, ўқнинг ипга ўрнашадиган жойига қон-пон теккандир, деб гумон қилади.\nХудди шунингдек, ҳалиги тоифа ҳам бирпасда Исломдан чиқади ва улардан бу диннинг асарини ҳам топиб бўлмай қолади. Чунки улар ҳамма нарсани чин ихлос билан эмас, риёкорлик билан қилаётган эдилар.\nУламоларимиз бу ҳадиси шарифда васфи келган тоифа хаворижлар эканига иттифоқ қилганлар. Чунки шу маънодаги бошқа ҳадиси шарифларда уларнинг бошқа сифатлари ҳам баён қилинган бўлган. Ҳаммаси солиштирилганда хаворижларга тўғри келган.\nДемак, Қуръони Каримни юзакилик билан, риёкорлик учун эмас, чин ихлос билан, қалбдан чиқариб тиловат қилиш, ўрганиш ва унга амал қилиш керак экан.\nعَنْ عَلِيٍّ رَضِي اللهُ عَنْهُ قَالَ: سَمِعْتُ رَسُولَ اللهِ صَلَّى اللهُ عَلَيْهِ وَسَلَّمَ يَقُولُ: يَأْتِي فِي آخِرِ الزَّمَانِ قَوْمٌ حُدَثَاءُ الْأَسْنَانِ سُفَهَاءُ الْأَحْلَامِ، يَقْرَأُونَ الْقُرْآنَ لَا يُجَاوِزُ تَرَاقِيَهُمْ، يَقُولُونَ مِنْ خَيْرِ قَوْلِ الْبَرِيَّةِ، يَمْرُقُونَ مِنَ الْإِسْلَامِ كَمَا يَمْرُقُ السَّهْمُ مِنَ الرَّمِيَّةِ، لَا يُجَاوِزُ إِيمَانُهُمْ حَنَاجِرَهُمْ، فَأَيْنَمَا لَقِيتُمُوهُمْ فَاقْتُلُوهُمْ، فَإِنَّ قَتْلَهُمْ أَجْرٌ لِمَنْ قَتَلَهُمْ يَوْمَ الْقِيَامَةِ. رَوَاهُمَا الْأَرْبَعَةُ\n«Охири замонда ёшлари кичик, ақллари паст қавм келади. Улар Қуръонни қироат қиладилар. Аммо кекирдакларидан ўтмайди. Улар одамларнинг энг яхши гапларини айтадилар. Улар диндан ўқ овдан чиққанидек чиқадилар. Уларнинг иймонлари бўғизларидан нарига ўтмайди. Бас, уларни қаерда кўрсангиз, қатл қилинг. Албатта, уларни қатл қилганларга қиёмат куни ажр бордир», деганларини эшитдим».\nУшбу ҳадиси шарифнинг ровийси «Ҳазрати Али розияллоҳу анҳунинг халифалик даврларида мана шу тоифа чиқди», деб айтдилар. Уларга аввал ҳам айтиб ўтилганидек, хавориж номи берилди. Ҳазрати Али розияллоҳу анҳу аввал уларга хатоларини англатиб, кўзларини очишга кўп уриндилар. Аммо бўлмади. Улар ҳазрати Али розияллоҳу анҳуни ҳам, бошқаларни ҳам кофир деб фатво чиқардилар ва уруш бошладилар. Шунда ҳазрати Али розияллоҳу анҳу ҳам уларга қарши қаттиқ жанглар қилдилар.\nШу билан бирга, Али розияллоҳу анҳу улар ҳақида инсоф билан ҳақиқатни айтдилар. Одамлар у кишидан:\n«Мунофиқлар Аллоҳни жуда оз зикр қиладилар. Анавилар бўлса Аллоҳни эртаю кеч зикр қиладилар», дедилар.\n«Улар фитнага учраб, кўзлари кўр, қулоқлари кар бўлган қавм», дедилар.\nАллоҳ таолонинг Ўзи асрасин.\nДемак, Қуръони Каримни ўқиганидан ғурурга кетмай, риёкорлик қилмай, қайтага аввалгидан ҳам синиқ бўлиб, эътиқодни мустаҳкам қилишга ҳаракат қилмоқ лозим экан. (“Ҳадис ва Ҳаёт” китобидан). Валлоҳу аълам!


Ўтган йилнинг охирги кунларида Тошкент турар жой кўчмас мулкини бошқариш соҳасидаги Беларусия, Германия, Литва, Украина, Эстониядан ташриф буюрган экспертларнинг мулоқот қилиш марказига айланди.\nЎзбекистон пойтахтида «Турар жойни профессионал бошқаришга ўтиш – кўп квартирали уй-жой фондини модернизация қилишга тайёргарлик» халқаро конференцияси ўтказилди. Бу нуфузли форум Pro House лойиҳасининг якуний босқичи бўлди.\n«Шарқий Европада уй-жой хўжалиги» ташаббуси» (IWO), Уй-жой коммунал хизмат кўрсатиш вазирлиги кўмагида Ўзбекистон уй-жой фондининг профессионал бошқарувчилари ва хизмат кўрсатувчилари ташкилотлари уюшмаси конференциянинг ташкилотчилари бўлди. Иштирокчиларга қарата табрик сўзи билан Элчи, ЕИнинг Ўзбекистон Республикасидаги делегацияси раҳбари Эдуардс Стипрайс мурожаат қилди.\nЎзбекистон ва Қозоғистонда амалга оширилган лойиҳа доирасида 3 йил давомида турар жой мутахассислари турар жой кўчмас мулкини профессионал бошқаришнинг янги тажриба, билим, ғоя ва малакаларига эга бўлишди, натижа ва ютуқлар билан ўртоқлашишди. Ҳамкорлар давр ўртага ташлаган масалаларга биргаликда жавоблар қидиришди, уларни ҳал этиш йўлларини излашди. Бу янгиликлар уй-жой соҳасини ислоҳ қилиш, кўп квартирали уй-жой фондини бошқариш йўлида дадил қадамларни ташлаётган ҳар икки давлат учун ўта муҳим аҳамиятга эга эди.\nКонференцияда ислоҳотларнинг энг муҳим жиҳати бир қатор янги қонун лойиҳаларининг ишлаб чиқилиши ҳамда амалдаги қонун ҳужжатларига тузатишлар киритилиши бўлганлиги таъкидланди. Хусусан, Ўзбекистонда «Кўп квартирали уйларни бошқариш тўғрисида»ги қабул қилинди, уни ишлаб чиқишда турар жой кўчмас мулкини бошқаришда Германия тажрибаси ўрганилган. Қонунда кўп квартирали уйларни бошқаришнинг 3 та усули белгиланади: бевосита жойларнинг мулкдорлари томонидан; юридик шахс бўлган бошқарувчи ташкилот томонидан ёки жисмоний шахс (бошқарувчи) томонидан шартнома асосида; уй-жой мулкдорларининг ширкати томонидан. Ҳужжат кўп квартирали уйларни бошқариш бўйича қарорлар қабул қилишда мулкдорлар имкониятини кенгайтирмоқда, бу борада профессионалликка устуворлик беради, янги қурилишларни бошқариш билан боғлиқ бир қатор нормаларни киритади, кўп квартирали уйларга туташ ер участкаларини мулкдорларга мажбурий ҳужжатли бириктириб қўйиш ва ҳоказоларни белгиламоқда. Ҳуқуқий эксперимент сифатида Қонун Жиззах, Марғилон шаҳарларида ва Тошкент шаҳрининг Яккасарой туманида апробациядан ўтади ҳамда 2020 йилнинг 1 августида кучга киради. Янги уй-жой қонун ҳужжатини тайёрлашда Pro House лойиҳасининг ҳамкори ҳисобланган Ўзбекистон уй-жой фондининг профессионал бошқарувчилари ва хизмат кўрсатувчилари ташкилотлари уюшмаси ҳам фаол иштирок этган.\nЖорий йилда Қозоғистон ҳам кўп квартирали уй-жой фондини бошқаришнинг янги ўзанларига ўтишга тараддуд кўраётир. «Қозоғистон Республикасининг уй-жой коммунал хўжалиги масалаларига доир айрим қонун ҳужжатларига ўзгартириш ва қўшимчалар киритиш тўғрисида»ги қонун лойиҳаси ҚР парламентида муҳокама қилинмоқда. Лойиҳада бошқарувнинг янги формати – мол-мулк мулкдорларининг бирлашмаларини (ММБ) жорий этишни назарда тутади. Унга кўра, ҳар бир уйнинг ўз алоҳида ҳисоб-китоб счёти бўлади. Ҳар бир уй мулкдорларининг маблағлари қўшни уйга эмас, фақат тегишли уй учун сарфланадиган бўлади. Уйларга хизмат кўрсатиш ва таъмирлашни ММБ билан шартнома асосида профессионал ташкилотлар амалга оширади. Ишни бу форматда ташкил этиш мулкдорлар бирлашмаларининг фаолияти ва улар маблағлари сарфланишида шаффофликни таъминлайди, уйнинг умумий мол-мулкини бошқаришда иштирок этиш имкониятларини кенгайтиради, турар жой хизматлари бозорининг ривожланишига ёрдам беради. Уй-жой қонун ҳужжатларини такомиллаштириш ишида Pro House лойиҳасининг қозоғистонлик ҳамкорлари қатнашганлар.\nЎзбекистонда бир уйлик ширкатлар аллақачон урфга айланиб бўлган ва кўплаб мулкдорлар уларга катта умид боғламоқдалар. Бир уйдан иборат ХУМШдан ташқари, бизда кичик, оптимал ва йирик ҳамжамиятлар ишлаб турибди. Ширкатларга бирлашган уйларнинг миқдори тўғрисидаги қарор мулкдорлар умумий йиғилиши томонидан қабул қилинади.\nPro House лойиҳаси раҳбари Лариса Шреккенбах конференцияда лойиҳа якунларининг ажойиб сарҳисобини келтирди. 3 йил давомида бир қатор тадбирлар ўтказилган: семинарлар, конференциялар, давра суҳбати муҳокамалари, кўчмас мулк бошқарувчилари ва бошқа манфаатдор шахслар учун ўқув ва таништирув сафарлари бўлиб ўтди. Уй-жой фондини бошқариш, унинг энергия сарфиёти самарадорлигини ошириш бўйича халқаро тажриба, кўп квартирали уйларни бошқариш соҳасида қонун ҳужжатларини такомиллаштириш, сиёсатчилар билан музокаралар ўтказиш, қонунчилик жараёнларига таъсир ўтказиш йўл-йўриқлари бўйича билимларга эга бўлиш энг қимматли бойликка айланди. Ўзбекистонликлар кўп квартирали уйларнинг энергия сарфини тежашга доир Германия тажрибасини пухта ўрганиб, кейин бу тажрибадан айримларини мамлакатимизда татбиқ этиш ҳадисини олдилар. Немис экспертлари ўзбекистонлик уй-жой соҳаси мутасаддилари ва манфаатдор идораларнинг мутахассисларига ушбу масаланинг техник жиҳатларини тақдим этдилар.\nШубҳа йўқки, лойиҳада иштирок этиш ўзбекистонликларга уй-жой фондини модернизация қилиш ёндашувларини тушуниб етишга, қулай ва обод яшаш маконларини ташкил этиш билан шуғулланаётган барча манфаатдор томонлар, шу жумладан, сиёсатчилар, шаҳар қурилиши мутасаддилари, бошқарувчилар уюшмаси, оддий одамлар билан ҳамкорлик қилиш муҳимлигини тушунишга имкон берди.\nPro House лойиҳасининг Тошкентда ўтказилган якуний босқичи ўз анъаналарига содиқ қолди – бунда ҳам янги тажрибалар, ғоялар, уй-жой соҳаси мутахассисларининг янги билимлар хазинасига саёҳати тадбир руҳини белгилаб берди. Конференцияда Ўзбекистон ва Қозоғистондаги турар жойларни бошқаришни профессионаллаштириш сиёсати, кўчмас мулкни профессионал бошқаришда бошқарувчилар уюшмаларининг роли, кўп квартирали уйларнинг энергетик санациясининг Берлиндаги тажрибаси, кўп квартирали уй-жой фондини таъмирлашнинг Литва дастури, Украина энергия сарфининг самарадорлиги ва бошқа масалалар бўйича маърузалар тингланди.


Прокурор протестлари натижасида қанча суд қарори...\n08.02.2020 18:35 0 2272\nБугун Бош прокуратурада бўлиб ўтган кенгайтирилган ҳайъат мажлисида тизим томонидан амалга оширилган муайян ишлар хусусида мухтасар маълумот бериб ўтилди.\nБош прокуратура матбуот хизматига кўра, ўтган йили қонунлар ижроси устидан назорат, шунингдек, амалга оширилаётган ислоҳотлар ва давлат дастурлари ижросини ташкил этиш борасидаги тадбирлар натижасида 90 мингга яқин прокурор назорати ҳужжатлари қўлланилиб, 154 минг нафар шахсларнинг бузилган ҳуқуқлари тикланди. Прокурор текширишлари ва дастлабки тергов давомида айбдор шахслардан жами 2 трлн. 341 млрд. сўмлик зарарни қопланиши таъминланди.\nТадбиркорликни жадал ривожлантириш, инвестицияларни жалб этиш, экспорт ҳажмини ошириш каби иқтисодиётимиз ривожидаги долзарб йўналишларда тизимли тадбирлар амалга оширилиб, 4.163 нафар тадбиркорнинг бузилган ҳуқуқлари тикланди, 15.961 нафарига муаммоларини бартараф этишда кўмаклашилди.\nАҳолини ижтимоий муҳофаза қилиш, бандлигини таъминлаш, ёрдамга муҳтож ва кам таъминланган фуқароларни ҳимоя қилиш борасида амалга оширилган ишлар натижасида 1.554 та оғир шароитда яшаётган ҳамда 9.896 та уй-жойга муҳтож оилаларга амалий ёрдам кўрсатилди, 7.324 нафар фуқароларнинг бузилган ҳуқуқлари тикланиши таъминланди.\nСудларда жиноят, фуқаролик, иқтисодий ва маъмурийишлар кўрилишида фуқароларнинг ҳуқуқ ҳамда эркинликларини, жамият ва давлатнинг қонун билан қўриқланадиган манфаатларини ҳимоя қилиш борасида ҳам муайян ишлар амалга оширилди.\nПрокурор протестларига асосан жиноий судларнинг 1 997 нафар шахсга нисбатан қарорлари, шунингдек фуқаролик судларининг 1 455 та, иқтисодий судларнинг 786 та, маъмурий судларнинг 1 085 та қарорлари ўзгартирилиши ёки қонунга мувофиқлаштирилиши таъминланди.\nПрокуратура органлари томонидан 2019 йилда 313 мингдан ортиқ фуқаронинг мурожаатлари бевосита прокуратура органларида ҳал этилди, 46 мингдан ортиқ шахснинг бузилган ҳуқуқлари тикланди.\nБош прокуратура ҳузуридаги Департамент органлари томонидан бюджетга 1,4 трлн. сўмга яқин маблағ қўшимча ҳисобланиб, шундан 563 млрд. сўми ундирилди, ноқонуний муомаладаги 3 млн. 306 минг АҚШ доллари ва 6,9 млрд. сўм олиб қўйилди.\nБош прокуратура ҳузуридаги Мажбурий ижро бюроси томонидан ҳам газ ва электр энергиясидан 37 трлн. сўм, ижро ҳужжатлари бўйича 15,7 трлн. сўмлик ундирувлар амалга оширилди.\nМаҳкама матбуот хизмати алоҳида таъкидладики, ҳайъат мажлисида асосий эътибор муайян ютуқлардан кўра, 2019 йилда тизимда йўл қўйилган камчиликлар, хато ва нуқсонлар ҳамда уларни тезкор равишда бартараф этиш чораларига қаратилди. Зотан, Давлатимиз раҳбари таъбири билан айтганда, натижадорлик ҳаммамиз учун бош талаб, асосий мезонга айланмоқда. Бу борада 2020 йил барчамиз учун алоҳида синов ва масъулият йили бўлади. Энди кечаги ютуқ ва марралар, бизни сира қониқтирмайди.\nБош прокуратура йиғилиш


Ҳар бир халк ўзига мувофиқ сарвар сайлайди. Оқибати учун ҳам ўзи жавоб беради\nХабибулло Ботиров Ўзбекистонда ўтказилган президентлик сайловининг якуний расмий натижаси эълон қилинмаганига қарамай, Тожикистон фуқаролари ўз қўшнилари ҳаётидаги муҳим сиёсий воқеага муносабат билдира бошлади. Тожикистонлик кузатувчилар ва расмий идоралар вакиллари ҳамда оддий фуқароларнинг Ўзбекистондаги президентлик сайловига муносабатлари турлича.\nТожикистон Ташқи ишлар вазири Ҳамрохон Зарифий Ўзбекистонда президентлик сайлови куни ҳукуматга қарашли «Ховар» ахборот агентлигига берган интервьюсида Тожикистон билан Ўзбекистон ўртасидаги муносабатларда хеч кандай ёмонлашув мавджуд эмаслигини, икки давлат алоқалари совуқлашаётгани ҳақида гапираётганлар қадимдан қўшни бўлиб яшаб келаётган қардош халқлар душманлари эканлигини баён қилди.\n“Бундай одамлар мамлакатларимиз ўртасига нифоқ солмоқчи бўляптилар. Лекин уларнинг қўлидан хеч нарса келмайди”, деган Ҳамрохон Зарифий. Унинг гапига қараганда, жорий йилда сиёсий-иқтисодий масалаларни ҳал этишда кўзга кўринарли ижобий силжишлар юз берган.\nТожикистон президенти хузуридаги стратегик тадқиқотлар маркази ходими Фируз Саидовга кўра, келгусида бу икки қўшни мамлакатнинг бир-бирига муносабатлари ҳозирги даражада қолиши мукин эмас. Чунки, бу хил ёмон муносабатдан, айниқса, чегара муаммоларидан икки халқ азоб чекмокда. Чегара олди савдоси ва аҳоли ўртасида товар алмашуви йуқлиги учун у ерда ҳам бу ерда ҳам одамлар ғоят ночор ҳаёт кечирмокда. Турмуш даражаси жиҳатидан эса, икки мамлакат қўшнилардан ва хатто Қиргизистондан анча орқада қолиб кетдилар.\nЎзбекистондаги президентлик сайловм масаласига тўхталиб, Фируз Саидов Ислом Каримовнинг президентликка қайта сайланиши аввалдан белгилаб қўйилганини, чунки «Ўзбекистон халқининг ундан бошқани танлаш имконияти бўлмаганини айтади. Ислом Каримовга муқобил номзод йуқ эди, дея олмайман, аммо у ўзига ворис тайёрламади. Балки вориснингг йуқлиги Каримов учун зарурдир», дейди Фируз Саидов.\nТожикистондаги ўзбек миллатига мансуб фуқароларнинг Ўзбекистондаги президентлик сайловининг дастлабки натижаларига муносабатлари турлича бўлди. Уларнинг аксарияти президент ким бўлишидан қатъий назар, Ўзбекистон ҳукумати бошқа мамлакатларда яшовчи ўзбекларга муносабатини ўзгартириши кераклигини айтишади.\nФуқаро Зокиржон Собиржоновга кўра, «Ўзбекистонга бундан 15 йил олдин борган тожикистонликларга фуқаролик мақоми берилмаётгани инсон ҳак-ҳуқуқларини қўпол равишда бузишдир. Каримов салтанатининг давом этиши Тожикистондан бориб қолган ўн минглаб одамларнинг яна Ўзбекистонда ҳақ-ҳуқуқсиз бўлиб қолишини билдиради».\nИсмоил Муҳсинов фикрича, «Ҳар бир халк ўзига маъкул бошлиқни сайлайди. Ўзбекистон халкига Ислом Каримов маъкул эканми, бу унинг иродаси, унинг танлови. Оқибати учун ҳам унинг ўзи жавоб беради».


Пискентдаги босқинчилик. Жиноятчилар қўлга олинди\n18.03.2019 19:39 0 94\nТошкент вилоятининг Пискент туманида шу йил 16 мартга ўтар кечаси 3 нафар номаълум шахс юзига ниқоб кийиб, темир бўлаги ва пичоқ билан қуролланган ҳолда Навоий маҳалласида яшовчи Ф.А.нинг уйига бостириб кирадилар. Жиноят тафсилотлари ҳақда Ўзбекистон Республикаси ИИВ Жамоатчилик ва оммавий ахборот воситалари билан алоқалар бошқармаси хабар бериб ўтди.\nФ.А.нинг бирга яшовчи ўғли Б.А.ни ўлдириш билан қўрқитиб, унинг юзига уриб, тан жароҳати етказиб, уйидан 4 300 000 сўм пули ва аксессуарларини олиб воқеа жойидан яширинганлар. Кўрилган чоралар натижасида ушбу жиноятни Навоий маҳалласида яшовчи З.С., Ўртачирчиқ тумани Галаботир маҳалласида яшовчи С.Ж. ва Тошкент шаҳар Бектемир туманида яшовчи М.М.лар содир этганликлари аниқланиб, ушланган. Ҳолат юзасидан жиноят иши қўзғатилиб, тергов ҳаракатлари олиб борилмоқда.\nЖамият 23/08, 17:11


Тожикистонда умрбод қамоқ жазосига ҳукм этилганлар сони кўпаймоқда\nТожикистон Олий суди раиси Нусратулло Абдуллоевга кўра, умрбод қамоқ жазога ҳукм қилинганларнинг беш нафари Ўзбекистон Исломий ҳаракати аъзосидир.\n2011 йилда 13 нафар тожикистонлик умрбод қамоқ жазосига маҳкум қилинди.\nТожикистон Олий судининг 2011 йилнинг иккинчи ярим йиллигига бағишланган матбуот анжуманида сўзлаган раиси Нусратулло Абдуллоевнинг билдиришича, йил давомида 109 фуқаро озодликдан маҳрум бўлган, шулардан 13 нафарига нисбатан умрбод қамоқ жазоси тайинланган.\nБу кўрсатгич 2010 йилга нисбатан тўрт баробар кўп эканини очиқ эътироф этган Тожикистон расмийси буни 2009 ва 2010 йилларда мамлакат шарқида рўй берган қонли воқеалар ҳамда сўнгги вақтлар республика шимолида Ўзбекистон Исломий ҳаракати аъзоларнинг кўпроқ ҳибсга олингани билан изоҳлади.\n- Уларнинг аксарияти ўта оғир жиноятлар содир қилган кишилардир. Жумладан, Тавилдара тумани, Рашт водийсидаги воқеаларда бевосита қатнашган ва ҳукумат мулозимларига суиқасд қилган кишилардир. Умрбод қамоқ жазосини олганларнинг беш нафари Ўзбекистон Исломий ҳаракатининг фаол аъзоси бўлиб ҳисобланади, - дер экан Олий суд раиси Абдуллоев 2010 йилда умрбрд қамоқ жазосини олган маҳбуслар сони 3 нафар бўлганини қўшимча қилди.\nУмрбод қамоқ жазоси Тожикистонда олий жазо саналади. 2004 йил 17 апрелида республика Жиноят Кодексига ўзгартиш ва қўшимчалар киритилгач, мамлакатда ўлим жазосига мораторий эълон қилиниб, умрбод қамоқ жазоси суд тизимларида олий жазо ҳукми ўлароқ тайинланганди. 2006 йилдан буён ҳар йили ўлим жазосига мораторий муҳлати узайтирилиб келинмоқда. Айни пайтда инсон ҳуқуқларини ҳимоялаш билан шуғулланувчи маҳаллий ва халқаро ташкилотлар Тожикистонда ўлим жазоси тамоман бекор қилинишини сўраб келади.\nАснода умрбод қамоқ жазоси олганлар сонининг ўтган йилларга нисбатан кўпаяётгани мамлакатдаги инсон ҳуқуқларини ҳимоялаш ташкилотлари вакилларининг ташвишига сабаб бўлаётгани кузатилади.\n“Преспектива+” ташкилоти раиси Ойниҳол Бобоназарова умрбод қамоқ жазоси бериш билан муаммо ҳал бўлмайди, аксинча жамиятда норозилар сони кўпаяди, деган ишончда.\n- Бундай жазо муаммони ҳал қилмайди. Бир кишига умрбод қамоқ жазоси берилар экан, унинг ортидан яқинлари, қариндош-уруғи ва шу каби бошқа ўнлаб жигарбандларининг ҳукумат, суд тизимлари, умуман ҳуқуқ-тартибот идораларига нафрати ошади. Албатта жиноят содир этган ҳар бир киши жазоланиши лозим. Лекин жазо ҳам меъёри билан бўлиши шарт, - дейди тожикистонлик таниқли ҳуқуқшунос Ойниҳол Бобоназарова.\nШу ўринда айтиб ўтсак, ўтган йил 26 декабрида Сўғд вилоят суди Хўжанд шаҳридаги уюшган жиноятчиликка қарши кураш бошқармаси минтақавий бўлими ҳудудида рўй берган худкушлик ҳужумида ва Ўзбекистон Исломий ҳаракатига алоқадорликда гумонланиб, ҳибсга олинган 53 киши устидан ҳукм чиқарди. Улардан беш нафари умрбод қамоқ жазосини олганди.\nБир умрга озодликдан маҳрум этилган 19 ёшли Фирдавс Каримовнинг отаси истаравшанлик Қурбон ака суд фарзандига нисбатан ўта адолатсиз ҳукм чиқарганини айтади.\n- Менинг фарзанди босим ва қийноқлар остида ўзига қўйилган айбларга иқрор бўлган. У атиги 19 ёшдаги бола, азоб-уқубат билан уни иқрор қилдиришди. Ҳозиргача суд ҳукми қўлимизга теккани йўқ. Олий судга кассация тартибидаги ариза ёздик, - дер экан Қурбон Каримов ўғли Фирдавс қатори умрбод қамоқ жазоси олган яна тўрт маҳбуснинг ота-онаси ва яқинлари суд ҳукмидан норози эканларини таъкидлади.\nАйрим ҳуқуқ ҳимоячилари Тожикистонда умрбод қамоқ жазоси билан боғлиқ ҳолатнинг ўтган йилларга нисбатан кўпроқ кузатилаётганини минтақа ва араб давлатларида рўй берган воқеа-ҳодисаларнинг тожик жамиятида такрорланишининг олдини олиш тадбири ўлароқ баҳолайди.\n- Бироқ, - дейди душанбелик ҳуқуқ фаоли Зулфиқор Замонов, - бундай қаттиққўл сиёсат салбий оқибатлар билан тугаши ҳам эҳтимолдан ҳоли эмас.


Сербия бош вазири Сребреницада тошбўрон қилинди\n21:30 / 11.07.2015\nСербия бош вазири Александар Вучич Сребреница шаҳрида бу ерда юз берган оммавий қотилликларнинг 20 йиллигига бағишланган тадбирда иштирок этаётганда тошбўрон қилинди, деб хабар бермоқдалар маҳаллий ОАВлар.\nНамойишчилар Вучичга тош ва шиша идишлар улоқтиришди. Улоқтирилган тошлардан бири бош вазирнинг бошига тегиб, кўзойнагини синдирди.\nНохуш воқеа Вучич Сребреницадаги оммавий қотилликлар қурбонлари ёдгорлигига гулчамбар қўяётганда юз берди.\nПолиция ҳужум қилганларни қўлга олди, серб делегацияси эвакуация қилинди.\n1995 йил 11 июлда Серб Республикаси қўшинлари Нидерландия тинчликпарвар кучларининг бепарволигидан фойдаланиб, босниялик мусулмонлар жойлашган анклав (бирор давлатнинг бошқа давлатлар билан тўлиқ ўраб олинган қисми) Сребреницани босиб олишди. Шундан кейин бу ердаги боснияликлар сербиялик қўшинлар томонидан этник қирғинлар ва депортацияларга учрадилар. 2007 йилда бу хунрезликлар БМТ томонидан геноцид деб топилди.


Пиллачилик иш ўринлари яратишда катта имконият - Халқ сўзи\n01:10 30 Ноябрь 2018 Сиёсат\nМамлакатимиз Президенти Шавкат Мирзиёев Хива туманидаги “Khiva Silk Fabric” корхонасини бориб кўрди. Бу ҳақда Ўзбекистон Президенти Матбуот хизмати хабар бермоқда.\nБўш турган бинони модернизациялаш орқали амалга оширилган лойиҳанинг биринчи босқичи жорий йил август ойидан ишга туширилди. Хитойдан ихтисослашган ускуналар олиб келиб ўрнатилди.\nКластер усулига асосланган корхона йилига 140 тоннадан зиёд қуруқ пиллани қайта ишлаш қувватига эга. Бу ерда 110 киши, асосан аёллар иш билан таъминланган. Вилоят миқёсида олганда эса, бугунги кунда пиллачилик тармоғида мингта доимий, 30 мингта мавсумий иш ўрни яратилган.\nДавлатимиз раҳбари корхона фаолияти билан танишди, ишчилар билан суҳбатлашди. Пиллачиликда одамларни, айниқса, аёлларни иш билан таъминлаш бўйича катта имкониятлар борлиги, хориждан катта баргли тут навларини олиб келиб, шундай корхоналарни ҳар бир туманда ташкил этиш зарурлигини таъкидлади.\nКелгуси йилдан корхонада ипак толасидан мато ва тайёр кийим-кечак тайёрлаш, ғумбакдан лаборатория усулида ёғ олиш йўлга қўйилади. Ипакни олгандан кейин пилла ичида қоладиган ғумбакка шу кунгача бизда чиқинди сифатида қаралган. Оқсилга жуда бой ғумбакдан косметологияда ишлатиладиган қимматбаҳо ёғ олинади. Хитойда бу ёғнинг 1 литри 40-50 доллар атрофида сотилади.\nКорхонада хитин ва хитозан моддаси, биологик фаол қўшимчалар, ғумбак консерваси, тут баргидан чой ва ширинликлар ишлаб чиқариш ҳам кўзда тутилган.\nҲозирданоқ қиймати 1,1 миллион долларга тенг экспорт шартномалари имзоланган. Хусусан, Хитой ва Покистонга ипак маҳсулотлари етказиб бериш режалаштирилган.\nШу ерда Хоразмда чорвачилик, паррандачилик, балиқчилик ва боғдорчиликни ривожлантириш, қовун етиштиришни кўпайтириш ва экспорт қилиш, асосий ва такрорий экинда шоли етиштиришга оид истиқболли лойиҳалар тақдимоти ўтказилди.\nПрезидентимиз лойиҳаларни сифатли бажариш, аҳолини сифатли озиқ-овқат билан таъминлаш, иш ўринлари ва даромад манбаларини кўпайтириш юзасидан кўрсатмалар берди. Тошсоқа магистрал суғориш каналларини қайта қуриш бўйича бажарилган ишлар билан танишар экан, қурилиш ишларини изчил давом эттириш, сувни тежашга қаратилган бундай лойиҳаларни бошқа вилоятларда ҳам амалга ошириш зарурлигини таъкидлади.


УЧ ОПА-СИНГИЛ ВА УЛАРНИНГ АКАСИ\nЁзнинг дастлабки ойи. Марказий ҳарбий округга кичик медиа гуруҳ таркибида хизмат сафарида бўлдик. Бизга подполковник Нурилло Обидов ҳамроҳлик қилди. Мен бу офицерни лейтенантлик пайтларидан танир эдим. Шу куни давлатимиз раҳбари илгари сурган беш муҳим ташаббус ижроси доирасида амалга оширилаётган қатор тадбирларни ёритишда иштирок этдик.\nНавбатдаги тадбирда, аниқроғи, Жиззах шаҳар болалар кутубхонасига боришда ҳамроҳларимиз яна икки кишига кўпайибди. Буни машинага ўтираётиб билдик. Сафимизга янги қўшилган шерикларимиздан бирининг исми Дилзода экан. Ёши бешда. Дарров тил топишдик.\n– Умримда бунақа гўзал исмни эшитмаган эканман, бу исмни ким қўйган? – дедим уни кўпроқ гапга солгим келиб.\n– Исмимни дадам қўйган, Шаҳзода опамга ойим исм қўйган. Яна Шоҳинур опам ҳам бор…\nҚизалоқни тинглаяпман-у, кўнглимни бир оз хижолатпазлик эгаллади. Нурилло Обидовни танийман, деб муболаға қилибман. Унинг бири биридан истеъдодли тўрт фарзанди ҳақида билмай туриб, уни танийман дейишим…\nУч опа-сингилнинг каттаси Шоҳинур шаҳардаги 2-мусиқа мактабида ўқийди. Республика миқёсида ўтган танловларда иштирок этган. Уларнинг қизиқишлари, эришган муваффақиятлари ҳақида эшитиб, қизалоқлар учун ота-она вақтни жуда сермазмун тақсимлаганига қойил қолмай иложингиз йўқ. Эътибор беринг-а: хорижий тилларни ўрганиш, гимнастика, рақс, хор, пианино машғулотлари. Булар етмагандек яна тўқиш сирларини ўрганганларига нима дейсиз?! Шоҳинур 10 ёшида тўқишни мукаммал ўрганиб бўлган эди. Бу ҳам ўзига хос ижодкорлик. Оддий иплардан гўзаллик яралади. Ўзгаларга манзур бўладиган чиройли буюм тўқийдиган тўқувчининг ўй-хаёллари, қалби ҳам гўзал бўлиши шубҳасиз.\nШаҳзода гимнастика бўйича анча-мунча ютуқларни қўлга киритди. Ишонч билан майдонга тушади. Келажакда довруқли гимнастикачи қизларимиз сафида уни кўрсак, ажаб эмас.\nДилзода. Уч опа-сингилнинг аълоси. Ёши 5 да. Ҳатто унинг исмини ёзишнинг ўзидаёқ кўнглим чароғонлашиб кетяпти. У ҳам гимнастика билан шуғулланади. Хорижий тил… Буларни қўя турайлик, яхшиси, унинг бошқа иқтидори ҳақида гаплашайлик.\nДилзода сузиш машғулотларига қатнаётганига кўп бўлгани йўқ. Бироқ шу қисқа фурсат ичида тенги йўқ сузувчи эканлигини кўрсатиб қўйди-ку! Тўрт хил усулда сузишни қойиллатади. Айниқса, 100 метрлик масофани 2 дақиқаю 50 сонияда сузиб ўтиши барчани лол қилди.\nНега бу қизалоқ ҳақида аввалроқ эшитмаган эканман-а?!\nҚизларнинг акаси 14 ёшли Диёрбек ҳам унча-мунча йигитчалардан эмас. Эркин кураш бўйича уч карра вилоят чемпиони бўлди. Олти йилдирки, инглиз тилини она тили каби мукаммал ўрганиш учун ҳаракат қиляпти. Ота-онаси унга катта умидлар боғлаган.\nДарҳақиқат, ҳавас қилса арзирли ўғил-қизлар, шундай эмасми? Бироқ бундай фарзандлар ўз-ўзидан кўпнинг назарига тушиб қолмайди. Фидокор оналар, борлигининг ўзиёқ тоғдек таянч оталар уларни тўғри тарбиялаб, вояга етказадилар. Ўз оромларидан кечиб, уларнинг келажагига гўзал хулқ-атвор, инсонийликдан пойдевор қурадилар.\nНурилло Обидов масъулиятли лавозимда хизмат қилади. Бу хизмат билан оиланг, фарзандларинг учун бемалол вақт ажратиш осон эмас. Шундай лаҳзада садоқатли умр йўлдоши, маърифатли она, фидойи аёл ўзини оилага, фарзандларига бахш этади. Ва миллат учун энг сара ўғил-қизларни тарбиялайди. Офицернинг рафиқаси Шаҳноза Тожибоева бунга ёрқин мисолдир.


Диего Симеоне танқидлардан қўрқмайди\n31 октябрь, 2017, 11:41\nМадриднинг “Атлетико” жамоаси бош мураббийи Диего Симеоне танқидлардан қўрқмаслигини атйди. Сўнгги пайтларда аргентиналик мутахассис танқидлар остида қолмоқда.\n“Мураббий барча натижалар учун масъул ҳисобланади. Мен масъулиятдан қочмайман. “Атлетико” Испания ва Европада энг яхши жамоалардан бўлишга уринмоқда. Ўсишгт истасак, танқид билан яшашни ўзганишимиз керак.\nМен шунчаки сояда қолиш ўрнига танқидни афзал кўраман ва ундан қўрқмайман. Одамлар ва мухлисларнинг танқиди ва далдаси жамоанинг ўйинини шаклланишига катта хизмат қилади”, – деди аргентиналик мураббий.


- Апр 18, 2019\nНабий соллаллоҳу алайҳи васалламнинг меҳрибонликлари инсонни, ҳайвонни, қушларни ва ўсимликларни ҳам ўз ичига олади. Ҳа, бу раҳмат биз яшаётган шу табиатни ҳам ўз ичига олган. Табиат Аллоҳ таолонинг улкан неъматларидан биридир. У Зот бизга атроф-муҳитни озода сақлашни, муҳофаза қилишни, ифлослантирмасликни буюрган.\nАллоҳ таоло бизнинг бахтиёр, қулай яшашимиз учун тайёрлаб, жиҳозлаб берган бу сайёрани ифлослантирмаслигимиз, унда бузғунчилик қилмаслигимиз ёки унга нисбатан ёмон муомалада бўлмаслигимиз лозим. Акс ҳолда ердаги бузғунчилик, табиатни асрамаслик даҳшатли фалокатларга олиб келади. Дарҳақиқат, бугунги кунда сайёрамизда бўлаётган кўплаб фалокатларни кўриб турибмиз. Масалан, сувларнинг ифлосланиши, ҳароратнинг кўтарилиши, атмосферага турли заҳарли газларнинг кўп миқдорда чиқарилиши ва ҳоказо. Олдинлари бу каби нохуш олатлар кузатилмаган эди. Аллоҳ таоло Қуръони Каримда шундай марҳамат қилади:\n“Ва ислоҳ қилингандан кейин ер юзида фасод қилманг ва Ундан қўрқиб тамаъ ила дуо қилинг. Албатта, Аллоҳнинг раҳмати яхшилик қилувчиларга яқиндир” (Аъроф сураси, 56-оят).\nАллоҳ таоло Ерни биз бандалари учун яшашга яроқли қилиб қўйди. Ер илк яратилаётган пайтда яшашга яроқли эмасди. Балки у газсимон ҳолда эди. Кейин Роббимиз Ерни яратиб, унинг ҳавосини мусаффо, сувларини чучук, тоғларини қозиқ, босимларини инсон танасига мослаб қўйди.\nБугунги кунда Ғарб олимлари экология фанининг пойдеворини қўйган, бу соҳа бўйича муҳим кўрсатмаларни берган киши Муҳаммад соллаллоҳу алайҳи васаллам бўлганликларини эътироф қилмоқдалар. Бу зоти бобаракотнинг кўплаб ҳадисларида табиатни асрашга, уни ифлос қилмасликка доир кўрсатмалар, буйруқлар ва тавсияларни кўрамиз.\nТадқиқотчи Франциска де Шател шундай дейди: “Муҳаммад соллаллоҳу алайҳи васаллам табиатни муҳофаза қилиш фанининг етакчиларидандир. Чунки биз у кишининг ҳадисларига яхшилаб эътибор берсак, бу соҳага оид тадбирлар ҳақида сўз юритилганини, у зот табиатни асрашга қаттиқ чорлаганларини кўрамиз. Балки у киши ўз замонида эгологияни асраб-авайлашда пешқадам бўлганлар. Ҳа, у зот табиатни асраш, уни тўғри тарзда ривожлантириш, табиат ресурсларидан оқилона фойдаланиш борасида етакчи, инсон ва табиат ўртасидаги мувозанатни сақлашга интилувчилардан эдилар. У зот инсон ҳаётини табиат билан уйғун шаклда тартибга солиш бўйича ажойиб кўрсатмаларни тақдим этганлар”.\nДарҳақиқат, Набий соллаллоҳу алайиҳи васаллам бизга йўлларни, кўчаларни озода тутиш, йўлдан азият берувчи нарсаларни олиб ташлашга буюриб, бу иш садақанинг бир тури эканлигини таъкидлаганлар. Пайғамбаримиз соллаллоҳу алайҳи васаллам Имом Бухорий ва Имом Муслим ривоят қилган ҳадисда шундай деганлар: “Йўлдан азият берувчи нарсанинг олиб ташлашинг ҳам садақадир”.\nТадқиқотчи Франциска де Шател ўзининг “Муҳаммад алайҳиссалом табиатни муҳофаза қилиш бўйича етакчидир” номли китобида шундай дейди: “Муҳаммад соллаллоҳу алайҳи васаллам ердан ва сувдан тўғри фойдаланишга барчани чорлаб келган кучли даъватчилардан бири эдилар. Шунингдек, ҳайвонлар, ўсимликлар ва қушлар билан чиройли муомала қилишга ҳам барчани чақирган кишидирлар. Ҳатто баъзи ҳадисларидаги фикрлар атроф-муҳит масалалари бўйича замонавий мунозараларга ўхшайди”.\nАйтиш мумкинки, Набий соллаллоҳу алайҳи васаллам пайғамбар этиб юборилган давр инсоният ақлини қамраган жоҳилият замони эди. Одамлар ҳайвонларга қийматсиз, ҳис-туйғусиз махлуқлар деб қарашарди. Лекин Набий соллаллоҳу алайҳи васаллам мўминларни ўша ҳайвонларга эътиборли бўлишга чақирдилар, шунга буюрдилар. Ҳатто мушукларни яхши кўрадиган, уларга меҳр кўрсатадиган саҳобанинг бу ишини қўллаб, тақдирлаб, уни “Абу Ҳурайра” (мушук отаси) деб номлаганлар. Шунинг учун ҳам бу Пайғамбар бутун оламларга раҳмат бўлишга ҳақлидирлар:\n“Биз сени фақат оламларга раҳмат қилиб юбордик” (Анбиё сураси, 107-оят).\nТадқиқотчи Франциска де Шател яна мазкур китобида ушбу фикрларни баён қилади: “Муҳаммад соллаллоҳу алайҳи васаллам барча ҳайвонлар, ўсимликлар, табиат унсурлари Аллоҳ таолонинг махлуқлари бўлиб, уларнинг ҳам ҳуқуқлари бор, шу ҳуқуқларини эҳтиром қилиш керак, деб билардилар”.\nҚуръони Каримда бундан ўн тўрт аср олдин ўсимликлар зикр қилиниб, “карамли” дея васф этилган. Аллоҳ таоло шундай марҳамат қилган:\nأَوَلَمْ يَرَوْا إِلَى الْأَرْضِ كَمْ أَنبَتْنَا فِيهَا مِن كُلِّ زَوْجٍ كَرِيمٍ\n“Улар ерга қарамайдиларми?! Биз унда гўзал навлардан қанчаларини ундириб қўйибмиз” (Шуаро сураси, 7-оят).\nАллоҳ таоло бошқа бир оятда бундай деган:\nوَأَنزَلْنَا مِنَ السَّمَاءِ مَاءً فَأَنبَتْنَا فِيهَا مِن كُلِّ زَوْجٍ كَرِيمٍ\n“Ва осмондан сув тушириб, у билан ун(ер юзи)да турли гўзал ва фойдали жуфтларни ўстириб қўйдик”. (Оятда “ўсимликларни ўстириб қўйдик”, дейилмасдан, “карамли (гўзал ва фойдали) жуфтларни ўстириб қўйдик”, деб айтилмоқда. Бу ерда, аввало, ўсимликлардаги гўзаллик ва фойдага ишора қилиняпти, қолаверса, улар жуфт бўлиши ҳам билдириб қўйиляпти. Аллоҳнинг китобида ўн беш аср илгари зикр этилган бу ҳақиқатга илм яқиндагина етди. Ҳар бир ўсимликда эркак ва урғочи хўжайралар бўлиб, улар бир-бири билан чатишгандагина мева ҳосил бўлиши энди тушуниб етилди. Ўсимликларни бундай қилиб яратишга фақат Аллоҳ қодирдир.) (Луқмон сураси, 10-оят).\nБугунги кун олимлари инсониятни табиатни асрашга, кўча ва шаҳарларни озода сақлашга чорлаб, бундай қилиш инсон, ўсимлик ва ҳайвонларнинг саломатлигига ижобий таъсир этишини бир овоздан таъкидламоқдалар.\nЯна тадқиқотчининг фикрларига эътибор қаратайлик: “Муҳаммад соллаллоҳу алайҳи васаллам атроф-муҳитга, хусусан, ерга кўп аҳамият қаратардилар. Тупроқни покловчи деб эълон қилган эдилар. Дарҳақиқат, бугун олимлар тупроқ таркибида зарарли бактерияларни ўлдирадиган моддалар борлигини таъкидлашмоқда”.\nПайғамбаримиз соллалоҳу алайҳи васаллам бир муборак ҳадисда: “Мен учун ернинг ҳаммаси сажда қиладиган жой ва покловчи қилиб берилди” деганлар. Бу ҳадисда тупроқнинг поклигига, уни муҳофаза қилиш зарурлигига ажойиб тарзда ишора қилинмоқда. Чунки мўмин-мусулмон одам тупроқ устида намоз ўқийди. Шу боис уни ифлос қилмаслик лозимдир.\nҒарблик баъзи инсофли тадқиқотчилар Набий соллаллоҳу алайҳи васалламнинг ҳадисларини ўқигач, шундай демоқдалар: “Ҳатто ҳайвон сўйиш борасида ҳам Набий соллаллоҳу алайҳи васалламнинг улкан меҳру шафқатларини кўрамиз. У зот ҳайвонларни парвариш қилиш, уларга озор бермаслик масаласида ўта ҳассос эдилар. У зот алайҳиссалом ҳайвонларни сўйишда ўткир пичоқ ишлатишни буюрар, ўтмас пичоқ билан ҳайвонни қийнамасликни таъкидлардилар. Шунингдек, бир ҳайвонни бошқа ҳайвоннинг кўз ўнгида сўйишдан, пичоқни сўйиладиган ҳайвонга кўрсатиб ўткирлашдан ҳам қайтарган эдилар”.\nИбн Аббос розияллоҳу анҳумодан ривоят қилинган ҳадисда Пайғамбаримиз соллаллоҳу алайҳи васаллам қўйини ерга ётқизиб, оёғини унинг юзига қўйиб олиб, пичоғини ўткирлаётган кишини бу ишдан қайтариб, шундай деганлар: “Шу ишни олдин қилсанг бўлмайдими? Уни икки марта ўлдиришни хоҳлайсанми?!” Табароний, Байҳақий ва бошқалар ривоят қилишган. Мана шундай меҳрибон Пайғамбар эҳтиром қилишга ҳақли эмасмилар?\nЯна бир ҳадисда у зот алайҳиссалом бундай деганлар: “Албатта, Аллоҳ ҳар бир нарсада яхшилик қилишни ёзган. Агар (ҳайвонни) ўлдирмоқчи бўлсангиз, яхшилаб ўлдиринглар. Агар (ҳайвонни) сўймоқчи бўлсангиз, яхшилаб сўйинглар. Сизлардан бирингиз тиғини ўткирлаб олсин, сўяётган ҳайвонини роҳатлантирсин!” Муслим ривояти.\nБугунги кун инсонлари сувсизликдан, қурғоқчиликдан қийналмоқда. Шу боис баъзи тадқиқотчилар келажакдаги урушлар сувни қўлга киритиш учун бўлишини айтишмоқда. Озгина фикрлаб кўрсак, Набий соллаллоҳу алайҳи васаллам бугунги инсонлардан анча олдин сувни исроф қилмаслик ҳақида кўп таъкидлаганларини кўрамиз.\nУ зот алайҳиссалом таҳорат қилаётган буюк саҳобалардан бирини сувни исроф қилишдан қайтариб шундай деганлар: “Агар оқиб турган дарё лабида бўлсанг ҳам (сувни исроф қилма!)” Имом Аҳмад ривоятлари. Набий соллаллоҳу алайҳи васаллам барча ишда умматларини исрофдан қайтариб, хусусан, сувни исроф қилмасликни кўп таъкидлаганлар. Бугунги кундаги сувнинг озлиги, қурғоқчилик каби фалокатларнинг сабаби сувни исроф қилинганидир.\nНабий соллаллоҳу алайҳи васаллам тинчлик пайтида ҳам, уруш асносида ҳам дарахтларни кесмасликни, ўрмонларни ёқмасликни буюрганлар. Шунингдек, уруш пайтида аёллар, кексалар ва ёш болаларни ўлдиришдан ҳам қайтарганлар. Бу раҳмату меҳрибонликнинг юксак кўринишидир. Ўзинг душманинг билан жанг қилиб турган бўлсанг ҳам уларнинг аёлларини, кексаларини, гўдакларини ўлдирмайсан, яна дарахтларни ҳам кесмайсан. Қуръони Каримда махлуқотларнинг аҳамияти таъкидланиб, улар ҳам биз каби уммат эканини эълон қилинган.\n“Ер юзидаги юрувчи ҳар бир жонзот ва икки қаноти ила учувчи қуш борки, ҳаммаси сиз каби умматлардир. Китобга ҳеч нарсани қўймай ёзганмиз. Сўнгра Роббиларига жамланурлар”. (Ояти каримада ердаги ва осмондаги жонзотлар ҳам, инсонлар каби, умматлар экани таъкидланмоқда. Яъни, уларнинг ҳаётларида ҳам тирикчилик, оила, туғиш, кўпайиш сингари инсонларга хос ишларда ўхшаш жиҳатлар бор. Уларни ким бундай қилиб яратди? Уламолар мисол қилиб кўпинча асалари ва чумолини келтирадилар. Мутахассисларнинг фикри билан танишган одам бу икки умматнинг жамоа ҳаёти Аллоҳнинг қудратидан эканлигига тан бермай иложи йўқ.) (Анъом сураси, 38-оят).\nМана шу оятда айтилганидек, ҳар бир инсон ҳайвонларни алоҳида уммат эканини ҳис қилса, уларга ёмон муомала қилмайдиган, балки меҳр кўрсатадиган бўлади.\nОлимлар ичимлик сувини муҳофаза қилиш зарурлигини, уни ифлос қилмаслик лозимлигини таъкидламоқдалар. Набий соллаллоҳу алайҳи васаллам инсонларни сувни ифлос қилишдан қайтарганлар.\nАбу Ҳурайра розияллоҳу анҳудан ривоят қилинади, албатта, Расулуллоҳ соллаллоҳу алайҳи васаллам шундай марҳамат қилдилар: “Бирортангиз оқмай турадиган, кейинчалик унда ғусл қиладиган сувга зинҳор бавл қилмасин”. Бухорий ривоят қилган.\nМана шундай ажойиб тавсиядан кейин бу улуғ Пайғамбар атроф-муҳит муҳофазасида еткачи бўлишга ҳақли эмасмилар?!\nНабий соллаллоҳу алайҳи васаллам ҳайвонларга, шу жумладан отларга аҳамият қаратардилар. Отларнинг пешонасида қиёматга қадар барака борлигини айтганлар. Мана шунинг ўзида отларга ҳам, инсонларга фойдаси бор бошқа ҳайвонларга ҳам эътибор қаратишга ишора бор. Шу билан бирга Пайғамбаримиз соллаллоҳу алайҳи васаллам ҳайвонларни зулм ила ўлдиришдан ёки уларни азоблашдан қайтарганлар. У зот алайҳиссалом:\n“Бир хотин урғочи мушукни очликда сақлаб ўлдиргани учун дўзахга тушди. Худо билсин, бу мушукни қамаб қўйганингда на таом ва на сув бермадинг ёки ердаги ҳашаротлардан тутиб емоғи учун ўз ҳолига қўймадинг, деб азобланса керак”, деб марҳамат қилганлар (Имом Бухорий ривояти).\nБу ҳадисда мушук мисолида ҳайвонларга озор бермаслик, уларни қийнамаслик, уларнинг ўлимига сабаб бўлмаслик, уларга меҳрибон бўлиш кераклиги, уларга озор бериб, ўлимига сабаб бўлган инсон дўзахда азобланиши таъкидланяпти.\nАбу Ҳурайрадан розийаллоҳу анҳу ривоят қилинади: “Расулуллоҳ соллаллоҳу алайҳи ва саллам: “Бир киши йўлда кетаётиб қаттиқ ташна бўлди. Йўлида бир қудуқ кўриниб қолди-да, унинг ичига тушиб сувидан ичди. Қудуқдан қайтиб чиққан вақтида бир ит ташналигидан ҳансираб, ҳўл тупроқ ялаётганини кўрди. Бу бечора ҳам менга ўхшаб чанқабди, деб ўйлади ва қайта қудуққа тушиб, маҳсисига сувдан тўлдириб чиқиб итга ичирди. У кишининг қилган иши Аллоҳ таолога хуш келиб, гуноҳини кечди”, дедилар. Шунда саҳобийлар: “Ё Расулуллоҳ! Ҳайвонларга қилган яхшилигимиз учун ҳам бизларга савоб бўладими?” деб сўрашди. Расулуллоҳ соллаллоҳу алайҳи ва саллам: “Ҳа, ҳар бир жонлида шундай ажр бор”, деб жавоб бердилар” Имом Бухорий ривоят қилган.\nБу ҳадисда эса ҳайвонларга раҳм-шафқатли бўлиш охиратда мағфират қилинишга сабаб бўлиши айтилмоқда.\nҚуръони каримда барча махлуқотлар Аллоҳга тасбеҳ, ҳамд айтишининг хабари берилган. Аллоҳ таоло шундай марҳамат қилади:\nتُسَبِّحُ لَهُ السَّمَاوَاتُ السَّبْعُ وَالأَرْضُ وَمَن فِيهِنَّ وَإِن مِّن شَيْءٍ إِلاَّ يُسَبِّحُ بِحَمْدَهِ وَلَـكِن لاَّ تَفْقَهُونَ تَسْبِيحَهُمْ إِنَّهُ كَانَ حَلِيماً غَفُوراً\n“Унга етти осмону ер ва улардаги кимсалар тасбеҳ айтур. Унинг ҳамди ила тасбеҳ айтмаган ҳеч бир нарса йўқ. Лекин уларнинг тасбеҳини англамассизлар. Албатта, у ҳалийм ва сермағфират зотдир”. (Араб тилида тасбиҳ айтиш “Аллоҳни поклаб ёд этиш” маъносини англатади. Ушбу ояти карима бутун борлиқ, барча мавжудот Аллоҳ таолони айбу нуқсондан поклаб тасбиҳ айтишини таъкидламоқда.) (Исро сураси, 44-оят).\nҲа, барча махлуқотлар Аллоҳ таолога ҳамд ва тасбеҳ айтади. Шунинг учун Аллоҳ таолони зикр қиладиган умматни ўлдирмаслигимиз, балки уларнинг риоясини қилишимиз лозим бўлади.\nАбдуддоим Каҳелнинг мақоласидан\n1451 марта ўқилди\nДругие материалы в этой категории: « Коинотнинг энг сирли ҳодисаси – Қора туйнуклар\tУлуғбек мадрасасининг мударриси – бурсалик Қозизода Румий… »\n«Коронавирус сабаб Ўзбекистонда бошқа касалликлар кескин камайди». Баҳром Алматов билан суҳбат\nМуборак васиятлар: ИККИНЧИ ВАСИЯТ (3-қисм)\nОилада фарзанд тарбияси: РУХСАТ СЎРАШ ВА МАЖЛИС ОДОБИ\n“Вабо тарқалгандаги мўминнинг ҳаёти”\nҚалбларни поклаш сари: Ким кулиб гуноҳ қилса йиғлаб дўзахга киради\nКарантиндан қандай фойдаланяпсиз? Энди фарзанд тарбиясига вақт топгандирсиз?\nСиновли кунлардан сабр-матонат ва аҳиллик билан ўта оламиз\nИслом тарихи: МУҲАММАД СОЛЛАЛЛОҲУ АЛАЙҲИ ВАСАЛЛАМНИНГ ИМТИЁЗЛАРИ\nСўзимиз фойда ё зараримизга ҳужжат бўлади (биринчи мақола)\nРамазонга тайёрмисиз: вақтни беҳуда сарфламанг\nКарантин: Тафаккур қилиш вақти. Тафакур ўзи нима?\nТасаввуф ҳақида тасаввур: ТАСАВВУФГА ОИД ТААССУРОТЛАР\nҚуръон илмлари: ҚУРЪОНИ КАРИМ ЭЪЖОЗИ (давоми)\nБугун бутун дунё шиори “Уйда қолинг! ”\nРасулуллоҳ (с.а.в.)нинг муборак васиятлари: ИККИНЧИ ВАСИЯТ (2-қисм)\nСабр ва шукр саодат калити\nМадинаи Мунавваранинг фазилати\nАллоҳнинг бандаларидаги энг яқин неъмати...\nВабо тарқаганда мусулмоннинг вазифалари\nОилада фарзанд тарбияси: САЛОМЛАШИШ ОДОБИ\nБойлик матоҳнинг кўплигида эмас, балки назарнинг тўқлигидадир\nКоронавирус – инсониятга ўзлигини англатган синов\nКелингиз, бир тан-у бир жон бўлайлик!\nСОVID-19 КОРОНАВИРУС ПАНДЕМИЯСИ ИНСОНИЯТГА ЎЗЛИГИНИ АНГЛАТГАН СИНОВ\nНурул изоҳ: НАМОЗ ВА РЎЗАНИНГ КАФФОРАТИ. ҚАЗОЛАРНИНГ ТАРТИБИ. САҲВ САЖДАСИНИНГ ҲУКМИ. НАМОЗ ШУБҲА БИЛАН ҚАЧОН БУЗИЛАДИ?\nУйида кашфиёт қилган олим ёхуд карантинни фойдали ўтказиш ҳақида\nОҒИР КУНЛАРДА: Закотни муддатидан аввал бериш, карантинга амал қилиш зарурлиги ва нархни сунъий ошириш, миш-миш тарқатиш жоиз эмаслиги ҳақида


Ван Дейк 75 миллион?! Унда Паоло Мальдини қанча турарди? / CHAMPIONAT.asia\n00:12Гиггз: “Ўша қариялар МЮ либосида умумий 2000тадан ортиқ ўйин ўтказган, шундай экан фикр билдиришга ҳақлимиз” 2 23:55Агар УЕФА Роналдуни жазоласа, бу аҳмоқлик бўлади 5 23:49"Бавария" Пепе учун 80 миллион евро таклиф қилди 0 23:30“Аякс” мураббийларидан бири Германия жамоасини бошқаради 0 23:18Спортчилар ижтимоий тармоқларда 1 23:14Лерой Сане: "Гвардиола ҳар куни шогирдларини яхшилашга ҳаракат қилади" 0 23:10“Реал” ва МЮ бўлажак трансферда катта алмашишни амалга оширмоқчи 8 22:54"Барселона" Суаресга ўринбосар ҳужумчи топди 7 22:48МЮдан сўнг, Дибалага яна бир АПЛ гранди қизиқиб қолди 3 22:33“Бавария” яримҳимоячиси оғир жароҳатдан сўнг яна машғулотларга қайтди 1 22:30Омар Момани карикатураси: Туғилган кунинг билан Эктор! 8 21:55"Ливерпуль" футболчиси жароҳат олди ва терма қароргоҳини тарк этди 3 21:43Расман: ЛаЛигада истеъфо 0 21:27Руни ҳафта футболчисига айланди 4 21:13Ўзбекистон миллий терма жамоаси Хитойда дастлабки машғулотни ўтказди 27\nВан Дейк 75 миллион?! Унда Паоло Мальдини қанча турарди?\n24 янв 21:50\nТеглар : ван ДейкПаоло Мальдини\nМана, қишки трансфер ойнасининг энг қизғин палласига ҳам етиб келдик, десак адашмаймиз.\nҲа, сиз-у биз энг шов-шувли келишувлар трансфер ойнасининг сўнгги кунларида амалга ошишига ёки бир йўла ёзда содир бўлишига кўникиб қолганмиз. Аммо бир назар ташласак, жамоалар январь ойини ҳам самарали ўтказишга ҳаракат қилмоқда. Сўнгги икки-уч йилда “бозордаги” нарх-навони тушуниб бўлмай қолди. Кечагина “катта саҳнага” чиқиб, юқори даражада 1-1,5 мавсум ўтказган болакайларга 100 млн евродан кўп пул таклиф қилишмоқда! Ваҳоланки, яқин-яқингача 100 млн евро футбол оламининг чинакам юлдузлари, гроссмейстерларга белгиланадиган нарх эди. Аммо энди суммалар бошқача ва оддий ҳаётда бўлгани каби нархлар ошса-ошадики, қайта туширилмайди.\nХўш, замонамиз ёрқин юлдузларининг (трансферлари 90-йиллар охири ва янги аср бошларида, бугунги вақт учун арзимаган пул эвазига амалга оширилган) ҳозир трансфер суммаси қанча бўларди?\nЗинедин Зидан (77,5 млн евро, 2001 йил). Зизу “Реал”га 2001 йил кўчиб ўтганди. Айтиш мумкинки, француз фаолиятининг энг юқори нуқтасида Мадрид жамоасига келиб қўшилган. 29 ёшли Зиданни ҳозир қанча пул эвазига сотиб олишарди? Футболчи ёшини ҳисобга олиб, гап “Олтин тўп” соҳиби ва Жаҳон ҳамда Европа чемпиони ҳақида кетаётган бўлса ҳам, трансфер суммаси 200 млн евродан ошиб кетмасди. Таҳминимизча, Зидан-2001 ҳозир таҳминан 180 млн еврога баҳоланган бўларди.\nЗлатан Ибрагимович (69,5 млн евро, 2009 йил). Тўғриси, 2009 йил футболчи трансфери учун “Барса” ажратган сумма кўпчиликни хайрон қолдирганди. Уни (ўша вақтдаги нархлар бўйича олсак) қимматга сотиб олишган. Златан 3-4 мавсум А серияда ўзини кўрсатган ва бир қанча совринларга эга чиққанди холос. Ўша вақтда у майдонда ҳам, интервью беришда ҳам қизиқишга сабаб бўла оладиган машҳур ҳужумчи бўлиш ҳаракатида эди. Бироқ қайси ракурсдан қараманг, бугунги даражасига етмаган эди. Ҳа, ўшанда трансфер нархи белгиланаётганда унинг ёши (ўшанда швед 25 ёшда эди) инобатга олинган ва у футболчининг энг гуллаган даври деб ҳисобланганди.\nАввалроқ, “Ювентус” шунга ўхшаш футболчи, аммо 29 ёшли Игуаин учун 90 млн евро берганини эсласак, ҳозир 25 ёшдаги Ибра учун таҳминан 130 млн евро тўлашарди.\nКака (67 млн евро, 2009 йил). “Реал Мадрид” 2009 йил “Милан”дан ажойиб футболчи Какани харид қилган эди. Ўшанда бразилиялик “Олтин тўп” ютганига кўп бўлмаган ва 27 ёшда эди. Бир қарашда, Кака “Реал”да фаолиятининг узоқ йиллар эслаб юришга арзигулик қисмини ўтказиши керак эди, бироқ... Жароҳатлар ҳали Какани безовта қилмаётганди ва гап ўта юқори даражадаги футболчи ҳақида кетарди. Демак, бугунги кунда ўша Кака учун чўчимай 230млн евро сўраса бўларди.\nКриштиану Роналду (94 млн евро, 2009 йил). “Реал” 2009 йил яна бир мега-трансферни амалга оширганди. Роналду ўшанда жаҳон футболининг бўлажак энг кучли икки футболчиларидан бири ҳисобланар, кўпчилик унинг иқтидорига тан бериб улгурган, аммо ҳаммаси ҳали олдинда эканлигини биларди. Бугунги кунда Неймарга шу каби баҳо бериш мумкин. Лекин бразилияликдан фарқли ўлароқ, португалиялик “замбарак” ҳисобида бу трансфер амалга ошгунга қадар, “Олтин тўп” эгаси бўлиб, Чемпионлар Лигасида ғалаба қозонишга улгурган эди. Криштиану, 2017 йилдаги Неймарга қараганда, анча қизиқарлироқ, фойдалироқ трансферлиги яққол кўриниб турибди. Ана шу жиҳатларни инобатга олиб, Криштиану-2009 бугунги трансфер бозорида 400 млн еврога баҳоланарди деб айта оламиз. Эътироз билдиришга шошилманг! Уни сотиб олган жамоа автоматик равишда жаҳон футболининг энг кучли икки футболчисидан бирига, яқин 10 йил давомида, ҳар мавсум, ўртача 50тадан гол урувчи форвардга эга бўларди. Шундай экан, 400 млн евро —жуда яхши нарх.\nЛуиш Фигу (62 млн евро, 2000 йил). Ўз вақтида айнан у трансфер “Реал”да “галактикос”даврини бошлаб берганди. Ҳа, Фигу елкасида Евро-2000даги ўйинлари бор ажойиб хавбек эди. Аммо 2000 йил 62 миллионга арзимасди. Пулнинг ўша вақтдаги қадрини эсланг — 62 миллион евро... Биринчидан футболчи 28 ёшдан ўтган. Бошқа тарафдан Фигу ҳеч қачон майдонда ҳал қилувчи роллардан бирини бажармаган. У қаторасига гол ҳам урмаган, плеймейкер ҳам эмасди. Ҳа, қанотдан ўтиб бориб, голли паслар етказиб бера олар, баъзан жарима зарбаларини омадли амалга оширарди, лекин ундан ортиғини эмас. Ҳар ҳолда португалияликнинг трансфери у даражада қимматга тушмаслиги керак эди. Шу ўринда, Фигу “Барса”дан “Реал”га ўтиши трансфер нархини шундай кўтариб юборганини ҳам кўпчилик яхши тушунарди. Барча жиҳатларни инобатга олиб айтадиган бўлсак, ҳозирда Луиш Фигу таҳминан 100 млн еврога баҳоланарди.\nЭрнан Креспо (58,5 млн евро, 2000 йил). Трансфер суммаси кўплаб саволларга сабаб бўлган яна бир келишув. Рақамлар бундай кўриниш олишида, ўша вақтдаги “Лацио” раҳбарлари, жумладан, Сержо Краньоттининг ҳиссаси катта. Ҳа, Креспо топ даражадаги ҳужумчи эди, лекин бу нархга уни сотиб олиш... Аҳмоқликдан бошқа нарса эмасди. Ўша вақтнинг ўзида Эрнандан кучлироқ, аммо арзонроққа сотилган форвардлар етарли эди. Биргина Шевченкони эслашнинг ўзи етарли чамамда. Эрнан Креспо-2000 бугунги нархи 80-90 млн евро атрофида бўларди, ундан ортиқ эмас.\nЖижжи Буффон (52 млн евро,2001 йил). Футбол тарихидаги энг қиммат дарвозабон. Буффон бу номни мана деярли 20 йилдирки ҳеч кимга бермай келмоқда! Нима ҳам дейиш мумкин, бу сарфланган пуллар ўзини оқлаган трансфернинг ёрқин мисоли. Буффонни ҳар қанча мақтасак оз. “Ювентус” нафақат кучли дарвозабон, балки жамоа тимсоли, клуб афсонасини қўлга киритди ва Жижжи садоқат билан туринликлар дарвозасини қўриқлаб келди. Ҳа, дарвозабон ва ҳимоячилар ҳужумчиларга нисбатан арзонроқ нархланади, аммо шунда ҳам бугунги кунда Буффон-2001 бемалол 230 млн еврога баҳоланган бўларди.\nРоналдо (46 млн евро, 2002 йил). 2002 йил “Интер” ЖЧ-2002нинг энг яхши тўпурарини (8та гол) қўйиб юборди. “Реал” “сўйлоқ”га ўша вақтлар учун жиддий 46 млн евро тўлаган, аммо бу бир йил аввал ўрнатилган рекорд – Зидан трансферидан анча кам эди. Бу ерда, мундиалдан аввалроқ, Роналдо кетма-кет тиззасидан жароҳат олгани ва унинг фаолияти катта хавф остида қолгани ҳам муҳим роль ўйнаган. Бироқ “Реал” таваккал қилишга қўрқмади ва ютиб чиқди. Ҳа, Роналдо бор йўғи 5 йил ўйнаб берди ва кўплаб совринлар юта олмади, аммо муҳим ва кўплаб голларга муаллифлик қилди. Ўша вақтларда жамоа обрўси янада кўтарилиши ва футболкалар сотуви кескин ошишида Роналдонинг ҳам улуши бор. Ҳозир бундай футболчини 200 млн евродан камига топа олмасдингиз.\nФранческо Тотти. Ҳа, Тотти ҳеч қачон “Рома”ни тарк этмаган. У сотилмайди ва унинг трансфер нархини таҳминан ҳам айтиб бўлмайди. Бироқ бу вазиятда фақатгина индивидуал фикрга таяниш мумкин холос. Ческо учун римликлар, унинг энг гуллаган даврида (2002-2003 йиллар — ўшанда Тотти 26 ёшда эди) таҳминан 250 млн евро талаб қилишган. Тоттидек футболчи жамоага жуда кўп фойда келтирган бўларди.\nПаоло Мальдини. Голландиялик ҳимоячи Виржил ван Дейк омадсиз даврларини ўтказаётган Голландия термаси сафидаги 12 ўйини билан январь ойи бошида 75 млн фунтга сотиб олинди! Тўғрисини айтсак, унда афсонавий ҳимоячилар Фабио Каннаваро, Паоло Мальдини ёки Алессандро Неста қанчага баҳоланарди? Қўрқиб кетасан киши. Аммо, келинг жазм этайликда, тасаввур қилиб кўрайлик. Трасфер бозорида 26-27-ёшлардаги Паоло Мальдини варианти пайдо бўлди. Футбол тарихидаги энг кучли ҳимоячилардан бири, эътиборли жиҳати, буни исталган клуб мухлислари тан олади, бутун фаолиятини “Милан” сафида ўтказган. Хўш, “Россонерилар” футболчи учун қанча сўрашлари мумкин эди бугунги кунда? Устига-устак, куни-кеча ван Дейк учун 75 млн фунт тўлашган бўлса? Таҳминимизча, 200 миллионлик довонни Мальдини ортиқча қийинчиликсиз ошиб ўтган бўларди. У каби ҳимоячи бугунги нархларда деярли 250 млн еврога баҳоланарди. Бироқ “пулини қаерга қўйишни билмаётган” шайхлар ёки баъзи клуб президентлари бу нархни анча кўтариб қўйишлари ҳам ҳеч гап эмасди.\nБу нархлар тахминий, албатта. Футболчилар ўйинини ёдга олиб, бугунги нархларга солиштирган ҳолда тузилди, холос. Бу рўйхатга киритишга лойиқ бўлган яна бошқа футболчилар бўлиши ҳам мумкин. Хўш, сиз яна кимни қандай нархда қўшган бўлардингиз? Исмлари санаб ўтилган футболчилар трансфери, сизнинг наздингизда, бугунги кунда неча пулга арзирди?\nМЮдан сўнг, Дибалага яна бир АПЛ гранди қизиқиб қолди 3\nВан Дейк: "Хатоимни тан оламан" 11\nБугун БАА янги бош мураббийи номи эълон қилинади. Номзодлар Голландия ва Франциядан 2\nВиржил ван Дейк: “Ўз ишимизни қилдик ва чорак финалга чиқдик” 11\n"Манчестер Юнайтед"га "Кристал Пэлас" ҳимоячиси керак 3\n"Ливерпуль" Ван Дейк борасида сўнгги қарорга келди 17


10:13 26.05.2020 (Янгиланган 10:15 26.05.2020)\nЎзбекистонда коронавирус инфекцияси қайд этилганлар сони 3261 нафарни ташкил этмоқда. Россиядан Қозоғистон орқали мамлакатга кириб келган 44 кишининг тести мусбат чиққан.\nТОШКЕНТ, 26 май — Sputnik. Ўзбекистонда коронавирус билан боғлиқ ҳолат 46 тага кўпайди.\n“2020 йил 26 май соат 10:00 ҳолатига кўра, Ўзбекистонда коронавирус инфекцияси қайд этилганлар сони 3261 (+46) нафарни ташкил этмоқда”, - дейилади Соғлиқни сақлаш вазирлиги хабарида.\nЯнги аниқланган касалланиш ҳолатларининг барчаси хориждан келган фуқаролар бўлиб, улардан 44 нафари Россиядан (Қозоғистон орқали) мамлакатга кириб келган ва карантинга олинган.\nҚолган 2 нафари чегара пост орқали Россиядан кириб келган халқаро юк ташувчи автомашина ҳайдовчилари бўлиб, 1 нафари Сирдарё вилоятига, яна 1 нафари Тошкент вилоятига кириб келган.\nАйни пайтда 2607 нафар коронавирусга чалинган фуқаролар бутунлай соғайган.\nҲозирда мамлакатда 641 нафар бемор даволанмоқда. Улардан 2 нафарининг аҳволи оғир, 1 нафарининг аҳволи эса ўта оғир.


“Ўзбекнефтгаз” Озарбойжоннинг қуруқлик ва денгиздаги нефть ва газ конларини қидириш, бурғулаш ишлари билан танишди » Ўзбекистон ва дунё янгиликлари, HAQIDA.UZ - тезкор хабарлар сайти\n“Ўзбекнефтгаз” АЖ делегацияси аъзолари уч кун давомида Озарбойжон Республикасининг “Socar” компаниясига ўзаро ҳамкорлик юзасидан ташриф буюришди. Бу ҳақда жамиятнинг Матбуот хизмати хабар бермоқда.\nТашриф доирасида, ушбу компаниянинг таркибий қисми ҳисобланган Геофизика ва геология бошқармасида иккитомонлама манфаатли учрашув бўлиб ўтди. Ушбу Бошқарма Озарбойжон Республикасида қуруқлик ва денгиздаги нефть ва газ конларини қидириш, чуқур бурғулаш учун тузилмаларни тайёрлаш, геологик ва геофизик тадқиқотлар ўтказиш, шунингдек конларни ишлатиш жараёнини геофизик назорат қилиш учун масъул ҳисобланади.\n“Socar” компанияси аъзолари геофизика ва геология бошқармасини ишлаб чиқариш бўлинмалари иши алоҳида таништирган ҳолда, қидирув геофизикаси, кон (қудуқ) геофизикаси, муҳандислик, геологик топографик ишлар борасида батафсил тушунтиришлар бериб ўтдилар.\nШунингдек, улар ўзларининг қудуқларда бурғулаш жараёнини бошқарувчи ва масофадан назорат қилувчи бурғулаш жараёнини масофадан туриб мониторинг қилиш дастури билан билан танишдилар.\nМасофадан туриб кузатув дастури ёрдамида қудуқ бурғулаш жараёнининг геотехнологик парамтерлари реал вақт мобайнида мижозга узатилади. Ушбу дастур кунлик 24 соат давомида реал вақт режимида нефт ва газ қудуқларида содир бўлаётган жараёнларни кузатишга имкон беради. “Ўзбекнефтгаз” АЖ тизимидаги корхоналарда ҳам ушбу тажриба қўлланилишига келишиб олинди.\nБундан ташқари сафар давомида қуруқлик ва денгизда геологик, геофизик тадқиқотларни ўтказиш жараёнини ташкил этиш, бурғулаш жараёнини мониторинг ва назорат қилиш, шунингдек, фойдаланиладиган ускуналарни техник, технологик хусусиятлари ва имкониятлари юзасидан фикр алмашилди.\nТашриф якунида ҳар иккала компаниянинг мутахассислари мулоқотни давом эттиришга ва тўпланган маълумотлар юзасидан нефт ва газ геологияси, геофизикаси юзасидан тажриба алмашиш бўйича “Йўл харитаси” тузишга келишиб олдилар.\nТеглар: Ўзбекнефтгаз Озарбойжон\n» Ўзбекистонда жамоат жойларидаги намозхона ва таҳоратхоналар учун намунавий талаблар ишлаб чиқилади\n» ССВ: Дунёга таниқли эксперт Ўзбекистонда коронавирус тарқалишининг олдини олишда ёрдамлашмоқда


Йўловчиларни ташиш бўйича сўровнома - uForum.uz\nЙўловчиларни ташиш бўйича сўровнома\n23.07.2018 12:52 #1\n1. Сиз ҳудудлараро сафарларингизда темир йўл транспортидан бир йилда неча марта фойдаланасиз?\nA) 1 марта;\nБ) 2 марта;\nГ) 4 марта;\nД) 5 марта;\nB) 3 марта;\nЕ) 5 ва ундан ортиқ марта.\n2. Маҳаллий темир йўл чипталарини қаердан ҳарид қиласиз?\nА) Темир йўл кассаларидан;\nВ) Интернет тармоғи орқали;\nБ) Хусусий кассалардан;\nF) Баъзан воситачилар хизматидан фойдаланган ҳолда.\n3. Маҳаллий темир йўл чипталарини ҳарид қилишда қандай қийинчиликларга учрайсиз?\nA) Чипталарнинг одатда қолмаганлиги;\nБ) Узоқ муддат навбатда қолиб кетилиши;\nB) Чипта сотувчи махсус терминаллар йўқлиги;\nД) Бошқа муаммолар:\n4. Маҳаллий темир йўл чипталарини интернет орқали ҳарид қилиш тизимини 10 баллик тизимда қандай бахолайсиз?\nЖавобингиз сабабларини келтирсангиз:\n5. Сиз нима сабабдан маҳаллий темир йўл хизматлардан фойдаланишни маъқул кўрасиз?\nA) Чипта нархларининг нисбатан пастлиги;\nБ) Маълум график асосида юриши;\nB) Хавфсизлик жиҳатдан мақбуллиги;\nF) Бошка транспорт воситалари орқали манзилга етиб бориш имконияти йўқлиги;\nД) Бошқа сабаблар:\n6. Махаллий темир йўл вокзалларидаги умумий хизмат кўрсатиш ҳолатини 10 баллик тизимда қандай баҳолайсиз?\n7. Темир йўл транспорти орқали йўловчиларни ташиш хизматини 10 баллик тизимда қандай бахолайсиз?\n8. Темир йўл транспорти орқали йўловчиларни ташиш жараёнида хизмат кўрсатаётган вагонларнинг ҳолатини 10 баллик тизимда қандай баҳолайсиз?\n9. Қандай ҳолларда Сиз маҳаллий темир йўл транспорти хизматларидан кўпрок фойдаланган бўлар эдингиз?\nA) Сафардаги вақтининг қискарганида;\nБ) Ҳудудлараро поездлар қатнови (рейслари)нинг кўпайтирилганида;\nB) Вагонлардаги шароит янада яхшиланганида;\nГ) Чипталар нархи янада пасайтирилганида;\nД) Бошқа ҳолларда:\n10. Темир йўл транспорти тизимида йўловчи ташиш жараёнларини янада яхшилаш борасида қандай қўшимча хизматларнинг жорий этилиши мақсадга мувофиқ деб ҳисоблайсиз?\n3. __________________________________________________ ____________________________\n4. __________________________________________________ _______________________\nСўровномани тўлдирувчи шахснинг исми:


РТдан ваъз: Яхши эркаклар қандай кўпаяди?\nЯхши эркаклар қандай кўпаяди? Сарлавҳани эшитиб юзингизга табассум югурди ҳар ҳолда. Табассум ҳақида гапирсам. Табассум артиллериядан ҳам, отлиқ аскарлар ва танк дивизиясидан ҳам кучли қурол. Сизни ғажиб ташламоқчи бўлган одамга табассум қилсангиз, у талмовсираб қолади.\nХохолаб кулиш, тиржайиш ëки кесатиқли илжайиш эмас. Оддий табассум. Зотан, олдингизда турган ва ҳаëт машаққатларидан чарчаган, отаси ўлган, онаси коронавирусга чалинган, умри хўмрайган шўртумшуқлар орасида ўтган одам учун табассум худди булут остидан чиққан қуëш каби тансиқ ва иссиқ.\nЭнг яхши одамлар сенинг юзингга кулги ато қилган одамдир. Бировнинг иштони тушиб кетса ҳам кулиш мумкин. Аммо мен айтаëтган нарса бошқа.\nМасалан, кеча бир қиз кафедаги стол устида кармонини қолдириб кетди. Мен кармонни олиб унинг ортидан секин юрдим. Юз метр юргач, қиз кармони йўқолганини билиб даҳшатга тушди.\nЧунки кармон ичида уй калити, банк картаси, кимлик ҳужжати, ҳамда ойлик йўл чиптаси бор эди. Мен унга қараб жилмайдим ва кармонни бердим. Қиз ҳам жилмайди. Кўнглим ҳам равшан бўлди.\nАгар сиз ғамгин бўлсангиз, мискинларни ўйланг. Эмпатия дейилади бу. Сиз эшитаëтган мусиқани эшитишдан мосуво карни ëки сиз кўраëттан оламни кўриш бахтидан бенасиб кўрни ўйланг.\nИссиқ уйда ўтирар экансиз, бошпанаси йўқларни ўйланг. Болангизнинг бошини силар экансиз, боласи дарëда чўкиб ўлган ота ë она ичидан нима кечишини ўйланг. Дарров ўзингизнинг бахтли ва шодмон эканингизни биласиз.\nЭнг катта байрам одамнинг ичидаги байрамдир. Табассум қилинг. Дунë биз ўйлагандан кўра яхши.\nНамангандаги жунли махлуқлар\nНаманганда жунли махлуқлар кечқурун келиб, қизларнинг иштонини ўғирлаб кетишди, деган гап чиқди. Бу махлуқ қани, деб интернет титкиласам, Наманганда бир қизнинг икки шилқим эркакни ўлардай дўппослагани ҳақида маълумот чиқди.\nВоқеа мана бундай бўлган. Наманганлик икки рамақижон нимжон бола “Спарк” деган ўлимтик машинада келиб, шортик майка кийган талаба қиз Гулсанам Алижоновага гап отади. Гапига яраша жавоб олганидан кейин тўйиб овқат емаганидан бўйни ичига кириб кетган битта йигит қизнинг майкасидан тортиб шилқимлик қилади. Биттаси келиб, тирноғи олинмаган кир қўли билан қизни белидан қучоқлайди.\nАна шунда асримизнинг бу гўзал воқеаси рўй берди.\nҚиз биттасининг қаншарига, яна биттасининг эса чоти орасига айлантириб тепди. Икки йигит икки тарафга қараб учиб кетди.\nНаманганлик йигитчалар шилқимлик қилган қиз таэквондо бўйича спорт устаси эди.\nИкки йигитни уриб ер билан бир қилган Гулсанам 23 ёшда, ҳозир Наманган давлат университетининг жисмоний маданият йўналиши сиртқи бўлимида 3-босқичда таҳсил олади.\nОилада 6 нафар фарзанднинг кенжаси. Бокс, каратэ билан шуғулланган. Икки йилдан бери таэквондо WTF бўйича машғулотларга қатнаб келади. Шу йўналишда Ўзбекистон биринчилиги совриндори, “Наманган опен” турнири ғолиби. 2020 йил баҳор ойида Туркияда бўлиб ўтган халқаро мусобақа иштирокчиси.\nЙигитлар бўлса, югуриб милисага бориб йиғлаб-сиқташди. Гуллар шаҳри Наманган йигитларининг кўзидаги ëшига ИИБ ходимлари чидаб тура олишмади. Милисалар ҳам қўшилиб йиғлашди. Қани адолат дейишди улар кабинетда осиғлиқ турган Мирзиëев расмига қараб.\nХуллас, ҳозир мазкур ҳолат юзасидан Норин тумани ИИБ ҳузуридаги тергов бўлими томонидан Гулсанам Алижоновага нисбатан Жиноят кодексининг 277-моддаси 3-қисми «г» банди (жамоат тартибини сақлаш вазифасини бажариб турган ҳокимият вакили ёки жамоатчилик вакилига ёхуд безорилик ҳаракатларининг олдини олиш чорасини кўрган бошқа фуқароларга қаршилик кўрсатиб содир этилган безорилик) билан жиноят иши қўзғатилган.\nБалки бу қиз қамалар, аммо номуси топталган йигитлар руҳига берилган зарба унутилармикин. Наманганлик бечора бу икки йигит кўчада қизларни кўрса, қалтираб қўрқадиган руҳий касалга дучор бўлибди. Нега мамлакатда эркак зотини ҳимоя қиладиган қўмита йўқ?\nБундай кетаверса, яхши эркаклар қандай кўпаяди? Бу савол жавобини хабарлардан сўнг қидирсак.\nҲар бир аëлу эркакнинг шкафида скелети бор. Бу мажозий гапнинг маъноси – ҳар кимнинг бошқалардан бекитган сири бор. Фузулий айтганидек, “Бу пинҳон нуктани сирридан огоҳ ўлондин сўр”.\nГапнинг қисқаси, яна Самарқанд. 2020 йилнинг 3 сентябри. Самарқандлик 42 ёшли С.Н. исмли аёл таниши, 43 ёшли Ф.А. исмли аёл телефонидаги суратларни қўлга киритади. Суратларда сағал юпқароқ кийинган аëл ундан ҳам юпқа кийинган эркак билан лайли- мажнун ва саббаий сайëр позасида тургани акс этган (расмлар кўп ва позалар ҳам турли. Масалан кўппак позаси бор).\nБировнинг сирини қўлга киритган С.Н. дугонасини шантаж қилиб, “расмларни қариндошларингга кўрасатаман, интернетда чиқараман”, деб қўрқитади.\n“3000 кўкидан берсанг, қудуқ бўлиб сирингни яшираман” дейди яшшамугур “дугона”.\nБечора Ф.А. бўлса олтин исирғасини сотиб, зўрға 2200 долларни ўртага келтиради.\n“Давай”, дейди “дугона”.\nАммо ўша пайтда, яъни шантажчи пул олаëтган пайтда ўртоқ Бобожоновнинг шортик кийиб, тахта тўқмоқ ушаган бодринг миршаблари кириб келиб, “Тўхта!!! Мамлакатда қонун ва одалат устивор”, дейди.\nҚараб турсанг, ҳинд киносининг ўзи.\nШантажчи хотинга Жиноят кодексининг 165-моддаси 1-қисми (товламачилик) билан жиноят иши қўзғатилди. Опагинам Зангиотада срўк мотат қилганида, албатта, Юлдуз ҳожи билан Рустамхўжа келиб ашла этиб кетади. Ағи амнистия.\nҲурматли аëллар, иштонсиз расмларингиз бўлган телефонни қаровсиз қолдирманг. Ким билади дейсиз. Ишонмагин дўстингга, сомон тиқар пўстингга.\nВобкентлик 50 яшар амаки умри бўйича нималарни ўмармади. Бир марта паркдаги скамейкани ўғирлади. Хатто қўшнисининг пишиб турган овқатини қозонига қўшиб ўмарди. Бир куни бу ўғри ватандошнинг назари “Работохун” МФЙ да жойлашган кислород ишлаб чиқариш шахобчасида ўрнатилган ускунага тушди.\n64 яшар тоғанинг 306.311.700 сўмлик кислород ишлаб чиқариш ускунасини елкасига ортган ўғри уйига қараб жилди.\nКамбағалнинг уйи куйса куйсин, кислород ишлаб чиқариш ускунаси ўғирланмасин. Ахир бу ускуна ортидан бутун бир хўжаликнинг қозони қайнайди.\nКислородчи тоғага ўртоқ Бобожоновнинг чаққон миршаблари ëрдамга келди.\nМазкур ҳолат юзасидан Вобкент тумани ИИБ ҳузуридаги Тергов бўлими томонидан Жиноят кодексининг 169-моддаси 4-қисми “а” банди (ўғирлик) билан жиноят иши қўзғатилган. Ўғри қамоқда.\nБундан буëн ўзбек миршаблари иш жойида диний ибодат қилишига изн берилди. Аммо ҳужжатда қайси дин экани айтилмаган. Ўзбекистон кўп конфессияли давлат.\nДемак милиса иш вақтида беш маҳал намоз ўқиши, бўйнига зуннор осиб чўқиниши ëки тангри ва буддага топиниши мумкин. Пасхада юмурто бўяши мумкин. Истаса, уч-тўрттаси бўйнига гулчамбар тақиб, кўз сузиб “хари кришна”, деб рақсга ҳам тушиши мумкин. Менимча, тўғри қарор. Бекор телефонда порно кўриб ўтиргандан кўра, тоат-ибодат билан шуғулланишсин. Милисаларга оид маданият саройларининг биттасини черковга, яна биттасини канисога айлантирса ҳам мақсадга мувофиқ бўлади. Диний бағрикенгликка нима етсин.\nПрезидент Шавкат Мирзиёев 31 август куни мамлакат мустақиллигининг 29 йиллиги муносабати билан ўтказилган тантанали тадбирда ниқоб тақиш зарурлигини уқтирди.\nАммо Мирзиëевнинг ўзи ниқоб тақмайди. Тожикистон президенти Имомали Шарипович ва унинг валиаҳд ўғли Рустам иккинчи иккинчи ҳам ниқоб тақади. Германия канцлери Меркель, Франция президенти Макрон ҳам. Аммо Ўзбекистон президенти ниқоб тақ деб айтади-ю, ўзи тақмайди.\nХар ҳолда Мирзиëев коронавирусдан миннатдор бўлса арзийди. У кишининг бошимизга ўтирганига ҳам 4 йил бўлди. Тўрт йил олдин бир дунë ваъдалар берувди. Эчкилар ўлди. Лимон кўкармади ва товуқлар қирилиб кетди. Бунга асосий сабаб президент сиëсатининг ношуду нотавонлиги эмас, балки коронавирус дейилди.\nАгар коронавирус бўлмаса, биз аллақачон ўнинчи нирванага чиқиб, ренессанснинг додасини кўрган бўлардик. Еганимиз олдимизда, емаганимиз ортимизда бўларди. Ҳатто итларимиз ҳам олтин товоқда ош ерди. Аммо нима қилайлик, кўпга келган тўй. Коронавирус боис отимиз ўзмади.\nАммо барибир президентнинг айтганини қилиб ниқоб тақиш керак. Бўлмаса раҳбарлар итпашшадай қирилиб кетади. Бечора халқ бошлиқларсиз қолиб кетиши мумкин.\nМиришкор тумани ҳокими коронавирусдан ўлди. Етим қолган туманда байроқлар туширилиб, мотам эълон қилинди. Қамоққа олинганларни сақлаш бўйича Қарши прокурори Деҳқонбой Абдуллаев 46 ёшида коронадан ўлди. 54 яшар прокурор Турғун Камолов коронага чалиниб ўлди. Бош прокуратура бошқарма бошлиғи Ҳамза Файзиев ҳам коронадан ўлди. Бир ҳафтада уч прокурор гўрга кирди. Прокуратура мотамда.. Эҳ корона, корона.\nКомхоз мусоровозини ниқобсиз ҳайдаб, қўлини мунтазам ювмайдиган Рихситилла қолиб, чинни чироқ прокурорларга ковид юқпти. Қани одалат?\n“Сен ўзингсан, энг сўнгги нонин ўзи емай қўшнига тутган”. Ўзбекистон Энергетика вазирлиги Тожикистонга газ етказиб бериш қишда кўпайишини билдирди.\n“Ўзбекистондан Тожикистонга газ етказиб бериш шартнома мажбуриятларига ва тожик томонининг эҳтиёжларига мувофиқ амалга оширилмоқда”, дейилади вазирлик хабарида.\nАбдулла Арипов эса селектор йиғилишида маҳалла раисларига таппи ғамлаш ишини назорат қилишни топширди.\nШанба кунидан бери тепадаги билгичлардан учтаси Андижон ҳокими Шуҳрат Абдураҳмонов ишдан олиниб, унга қарши жиноят иши очилганини менга шипшитди.\nАйтилишича, ҳокимликнинг 20 га яқин мулозими жумадан шанбага ўтар кечаси бошига қоп кийдириб олиб кетилган. Асака, Хўжаобод ва Жалақудуқ ҳокимлари ишдан олиниб, ичкарига олиб кирилиб сўроқ қилинган.\nУларнинг ҳаммаси Шуҳрат Абдураҳмоновга қарши компроматни тасдиқлаб ëзиб беришган. Абдураҳмоновнинг ўзи ҳам сўроқ бераëтган экан. Буни матбуотда эълон қилиш учун Мирзиëевдан изн кутишаëтган экан.\nМен бу сиздирилган гапларни эълон қилишга шошмадим. Отдан олдин аравани юрғазиб қўймайин деб. Эсингизда бўлса, Самарқанд ҳокими Туроповнинг қамалганини ҳам тепадаги билгичлар менга етказган ва мен уни эълон қилгандим.\nЎтган 4 йил давр шуни кўрсатдики, ҳоким алмашгани ҳеч нарсани ҳал қилмайди. Улар авторитар режим машинасидаги парраклар, холос. Биттасини обиб ташаб, ўрнига бошқа худди ўшандай паррак қўйилади. Ўзгариш фақат биринчи раҳбар алмашсагина бўлади.\nЎзбек зеҳниятида “хотинидан қўрққан эркак” салбий образ, “хотинини уриб ҳукм ўтказгани” эса ижобий. “Хотин йўлимда. Бола белимда, аммо она (ука, тоға, сингил, дўст, амаки, амма, хола) топилмайди”, дейилади.\n“Қоққанда қонини, силкканда жонини оладиган, қамчисидан қон томадиган брутал эркак” жамият орзусининг тахтиравонида. “Қани эди менинг ўғлим ҳам латта бўлмай, хотинига эркак қанақа бўлишини кўрсатиб қўйса”, дейишади оналар.\n“Қани мени ҳам уриб йўлга соладиган мўйловдор эр бўлса, бозорга чиқмай уйда ўтирардим” дейди ўрикзорда лўпчик сотадиган София. “Ургани яхши. Демак рашк қилади. Рашк қиладими, демак севади. Бефарқ даюсга йўлиқтирмасин ҳеч кимни”, дейди пулли ҳожатхона олдида туршак сотадиган Сумайя.\n“Хотинни уришлик вожиб”, дейди миясида суюқлик ўрнига ботқоқ балчиғи бўлган, отаси қўйган Тешавой деган исмни Закарияга алмаштирган урод. КГБ ва СНБда ишлаб, пенсияга чиқиб, ҳозир МФЙ раиси бўлган алкаш Иркин Сагатович эса “Эр-хотиннинг уриши, дока рўмолнинг қуриши”, дейди. Сиз нима қўшасиз бу гапларга азиз ўқувчим.\nОдамлар иккига бўлинади. Яхши ва ëмон одамлар бор. Аммо дарëда яхши балиқ оз бўлгани каби яхши одамлар ҳам оз.\nСамарқандлик 25 яшар Мустаҳкам исмли қизни эри уриб қўлини синдирди. Шароз исмли бу эр жонивор хотинига уч кунлик памперс ичидаги бўқни едирди. Унинг ëлғиз айби – етимлиги. Етимнинг куни кунми? Осмонда учаëтган қарға ҳам етимнинг устига тезаклайди.\nБу мусибатни кўрган яхши одамлар ëрдамга шошилди. Ëмонлар эса ўлганнинг устига тепган қилиб, бу муштипар аëлга маломат ëғдиришди.\nАммо муҳорабада яхшиларнинг қўли баланд келди. Мустаҳкам мавзуси ижтимоий медиадан мейнстрим медиа кун тартибига чиқди. Би-Би-Си ва “Америка овози” ҳам бу аëл ҳақида ëзди. Сенат ишни назоратга олди. Пул билан бости-бости қилмоқчи бўлган тавияларнинг сийдиги ер тешмади.\nОшиқларинг пойингга гул отиб ҳам бўлди,\nХилватларда лабингдан бол тотиб ҳам бўлди.\nВа бу ҳақда кимларгадир сотиб ҳам бўлди,\nСен барибир муқаддассан,\nАввал кел-ей, қучоғимга тўл, балқ, дедилар,\nУнамадинг, аёл ўзи терс халқ, дедилар.\nИчолмагач юз ўгириб, шўр, талх, дедилар,\nСен дарёсан, ўпганини қирғоқ яширар,\nЖуфтим бўл,- деб чопганини ҳар тоқ яширар,\nЖаннатим,- деб қувонмасдан қумлоқ яширар,\nАсли бу бор эрмакларнинг борар ери Сен,\nРосту ёлғон эртакларнинг борар ери Сен,\nАсов ўтдай эркакларнинг борар ери Сен,\nЧорлашганда сен келсанг, гоҳ бекор келсанг-да,\nМаст даврада бир сарин ел, бир тор келсанг-да,\nХор келсанг-да, номардларга гоҳ хор келсанг-да,\nҚимтинасан, астагина кўтарасан бош,\nМинг йилликдир кўзингдаги жовдираган ёш,\nГуноҳкорлар мингу битта Сенга тегар тош,\nҲарир, хушбўй баданингда тошлар изи бор,\nКўкрагингда эгилган не бошлар изи бор,\nҚуёш изи, куйдирган қуёшлар изи бор,\nҲайвонот ва набототдан фарқли тарзда одам ўз ишларини режалаштиради. Бир ойдан кейин қиладиган ишларини ҳам календарига ëзиб қўяди. Икки ойдан кейин келадиган таътилни ўйлаб чипта олади.\nАммо ҳаëт фақат мантиқ ва симметриядан иборат эмас. Турмуш ассиметрияси бизга кутилмаган совғани беради. Баъзан адашиб чиқиб қолганинг поезд сени керакли манзилга элтади.\nЭнг муҳими эса эркинлик. Эркинликда ҳақиқий эркаклар етишади. Биз эркинликка тайëр эмасмиз, дейишади. Сузишни ўрганиш учун, албатта, сувга тушмоқ лозим. Қирғоқдан узоқдаги кутубхонада китоб ўқиб, сузишни ўрганиб бўлмайди.\nЭркинлик ҳам шундай. Эркин бўлиш учун эркин ва ўзгур тузумда яшамоқ керак. Баъзан бу халқ эркинлик тузумида яшай олмайди, деган хулосага келаман. Аммо бу хато хулоса.\nҚамоқдаги ҳар қандай одамдан сўрасанг, эрк тутқунликдан яхши, дейди. Қамоқдан чиққан одамнинг эркинликка ўрганиши эса тажриба масаласи. Сузишни ўрганаман, деган 10 одамдан биттаси чўкиб ўлиши эҳтимоли ҳам бор.\nСўзим бошида қўйган саволга жавоб бердим ҳар ҳолда. Яхши эркаклар қандай кўпаяди? Ўзбекистон халқ артисти раҳматли Обид Асомов бу саволга жавоб бериб, “Яхши эркаклар кўпайиши учун уларни яхши аëллар қўйнида олиб ëтиши керак”, деганди. Қандай фалсафий жавоб. Демак яхши эркакларнинг кўпайиши аëлларга боғлиқ экан.\nАссалом, Ўзбекистон, жума муборак!\ndata-title="РТдан ваъз: Яхши эркаклар қандай кўпаяди?" data-description="<!-- wp:paragraph --> <p>Яхши эркаклар қандай кўпаяди? Сарлавҳани эшитиб юзингизга табассум югурди ҳар ҳолда. Табассум ҳақида гапирсам. Табассум артиллериядан ҳам, ..." data-image="https://eltuz.com/wp-content/uploads/2020/09/SnapShot21.jpg" data-url="https://eltuz.com/video/215032/" data-services="facebook,odnoklassniki,twitter,telegram" data-counter="ig">\n24 апрел 2019\nАдлия вазирлиги фаоллашаётган фуқаролик жамиятини жавобгарлик ҳақида огоҳлантирди\nАдлия вазирлигининг ўз телеграм канали орқали йиғилишлар, митинглар, кўча юришлари ёки намойишлар уюштириш ёхуд ўтказиш тартибини бузиш жавобгарликка тортилишга ...\n13 декабр 2015\n11 декабрь куни Термиз аэропортидаги Германия фойдаланиб келган ҳарбий транспорт базанинг тантанали ёпилиш маросими бўлиб ўтди. Рассом: Туз Eltuz.com


Бизни умр бўйи тутгин, Рамазон | Azon.uz - Ахборот-таҳлилий портал\n748 00:00 05.06.2019\nНасиб этса Муборак Рамазон ҳайитини нишонлаш арафасидамиз. Гарчанд Рамазоннинг кетиши кўнгилга ҳузун солса-да, рўза ибодатининг ҳаловати ва сокинлиги йил бўйи руҳимизга ҳамроҳлик қилишидан умидвор бўлиб, муборак ойни байрам билан кузатамиз. Зеро, ушбу кун Пайғамбаримиз соллаллоҳу алайҳи васаллам суннатларига мувофиқ катта байрам саналади.\nҲайит — хурсандчилик айёми\nБу кунда динимизда мубоҳ саналган, кўнгилни кўтарадиган барча ишларни бажариш билан қалбга ором берилади. Чунки Ҳайит завқу шавқ, шодлик кунидир. Энг гўзал инсоний ҳислар тантанаси, мўминлар орасида меҳр-эҳтиром туйғулари жонланган гўзал дамлардир бу улуғ айём. Бу кунларда меҳр-мурувват, ўзаро ҳамжиҳатлик ортади. Ҳайит айёмининг гўзал хусусиятларидан бири — мўминларни дийдорга чорлайди. Суннат ва Ислом буйруқлари билан сайқалланган ўзбекона қадриятларда эса бу улуғ кунлар завқу шукуҳи буткул гўзаллашади. Бекалар тансиқ таомлар тайёрлаб, тўкин дастурхон ҳозирлайдилар. Қўни-қўшни, ёндош уйларга ҳайит пишириқлари, арафа оши улашилади. Қариндош-уруғ, яқинлар ҳолидан хабар олинади. Ноз-неъматга тўла дастурхон атрофида ҳайит айёмларига соғ-саломат етказгани учун Аллоҳга ҳамдлар айтиб, шукрона келтирилади. Бу кунларда нафақат тириклар, балки марҳумлар ҳам Қуръон ва дуолар билан йўқланади, руҳлари севинтирилади, қабрлари зиёрат қилинади. Рамазон ҳайити мўминлар ҳаётида муҳим ўринга эга. Чунки бу айём ўттиз кун тутилган рўзанинг ифторлик пайтидаги севинчи каби катта ифтор шодлигини ифода этади. Рамазон ҳайити ҳижратнинг иккинчи йилидан бошлаб нишонланган. Рамазон рўзаси ҳам биринчи бор шу йили фарз қилинган, бир ой давомида рўза тутган мусулмонлар шаввол ойининг дастлабки уч кунини байрам сифатида нишонлаганлар. Асосий шодиёналар ҳайитнинг илк куни тантана қилинади ва ушбу кунда рўза тутмоқлик ҳаром қилинган. Рамазон мобайнида хурмо меваси билан ифтор қилган мўминлар, ҳайит куни куни тонгда ҳам Расулуллоҳ соллаллоҳу алайҳи васалламга эргашиб ширинлик тановвул қиладилар.\nИнтизор кутганимиз муборак моҳи Рамазонни кузатяпмиз. Рўза тутдик, ибодатлар қилдик. Имкониятимиз етганича яхшилик қилдик, садақа, закот ва ҳадялар бериб ажру мукофотини Аллоҳдан истадик. Аммо руҳиятимиз, фикру ўйларимиз ҳам савоб умидвормиди? Фақат жисмоний поклик билан чекланиб қолмадикмикан? Рамазонда қадам қўйган ҳидоят йўлидан бир умр юришга имкону иродамиз етадими? Айтишларича, ҳар қандай нарсага йигирма кунда одатланса бўлар экан. Рамазондаги ҳалимлик, сомелик бизни йил бўйи тарк этмасин. Биз ўттиз кун рўза тутдик, Рамазон бизни умр бўйи тутиб турсин. Ҳаётимиз Рамазон, охиратимиз Ҳайит бўлсин...\nМақолалар Ҳайит рамазон\nЗеленский икки ҳайитни давлат байрами қилмоқчи\n946 09:47 01.08.2020\nAzonTV'да Ҳайит байрами! LIVE\n415 11:19 31.07.2020\nСаудияда Қурбон ҳайити намози ўқилиши\n897 16:23 16.07.2020\n469 10:50 25.05.2020\n339 09:30 25.05.2020\n642 09:10 24.05.2020


2018.12.29 | Янгиликлар\nМазкур тадбирни мазмунли ва кўтаринки руҳда ташкил этиш мақсадида, Ўзбекистон Республикаси Халқ таълими вазирлиги тегишли вазирлик ва идоралар билан ҳамкорликда бир қатор ишларни амалга оширди. Тадбирда Меҳрибонлик уйлари, “SОS” Болалар маҳалласи, “Мурувват” уйлари тарбияланувчилари, Тошкент шаҳри маҳаллаларида оилаларда тарбияланаётган ота-она қарамоғисиз қолган болалар, Ватанимиз тинчлиги йўлида ҳалок бўлган ҳуқуқ-тартибот органлари ходимларининг фарзандлари иштирок этди.\nМуҳташам саройнинг байрамона безатилган фойесида турли эртак қаҳрамонлари бир-биридан бежирим либослар кийиб, байрамга ошиққан болажонларни ва меҳмонларни хушнудлик билан кутиб олди. Қувноқ куй-қўшиқлар ҳамда эртак қаҳрамонларининг ҳазил-мутойибалари барчага бирдек кўтаринки кайфият бағишлади.\nБайрам тадбирида “Томоша” болалар ижодий гуруҳи томонидан “Орзу қил!” деб номланган саҳналаштирилган мусиқий чиқиши ўғил-қизлар эътиборига ҳавола этилди. Қизиқарли саргузаштларга бой воқеа, куй-қўшиқ ҳамда рақсларни ўзида жамлаган саҳна кўриниши асносида кичкинтойлар аҳиллик, ҳамжиҳатлик,катталарга ҳурмат, ақл, одоб инсонга зийнат бағишловчи фазилатлар эканининг гувоҳи бўлди.\nТадбир ниҳоясида барча болалар, ёш ижрочилар, байрам иштирокчилари жўрликда “Президент арчаси” қўшиғини ижро этди. Саройда бўлиб ўтган тантаналар якунлангач, байрам тадбирлари болажонлар тарбияланаётган муассасаларда давом эттирилиб, уларга ўқув қуроллари, турфа ширинликлардан иборат “Президент совғалари“ топширилди.\n“Президент арчаси” байрам тантаналари Қорақалпоғистон Республикаси ва барча вилоят марказларида кўтаринки руҳда ўтказилди.


ЎзА - Самарқандда туғилиб, етукликка эришган алломани бугун бутун дунё ўрганмоқда\nСамарқандда туғилиб, етукликка эришган алломани бугун бутун дунё ўрганмоқда\nМаълумки, жорий йил 3-5 март кунлари Самарқанд шаҳрида “Имом Абу Мансур Мотуридий ва мотуридия таълимоти: ўтмиш ва бугун” мавзусида халқаро конференция ўтказилади. Калом илми султони таваллудининг 1150 йиллиги муносабати билан ташкил этилаётган ушбу нуфузли анжуманга қизғин тайёргарлик кўрилмоқда.\nЖумладан, Самарқанд шаҳридаги қадимий Чокардиза қабристонида барпо этилган Имом Абу Мансур Мотуридий мақбарасида таъмирлаш ишлари давом этмоқда. Дунёнинг турли мамлакатларидан йирик мотуридийшунос уламолар, нуфузли таълим муассасалари ва илмий-тадқиқот марказлари раҳбарлари иштирок этиши кутилаётган анжуман мақбара зиёрати билан бошланиши кўзда тутилган.\n-Мотуридий Самарқандда туғилиб, шу ерда ўқиб, ўрганиб, ўз юртидан четга чиқмай шундай етукликка эришган, - дейди Имом Абу Мансур Мотуридий мақбараси раҳбари ёрдамчиси Саидазимхон Ҳабибов. – Буюк муҳаддис Имом Бухорий вафот этиши билан Самарқандда яна бир ислом дини уламосининг дунёга келиши ҳам бежиз бўлмаса керак. Шу боис, бугун дунёда 70-75 фоиз мусулмонлар Имом Абу Мансур Мотуридий таълимотига амал қилади. Ўша даврда динимизда турли оқимлар, ақидалар авж олади.\nМотуридий ислом динининг асл моҳиятини, тўғри амалларини яратган. Шунинг учун ҳам ислом оламида бу буюк зотни ўрганишга қизиқиш жуда юқори. Бизнинг мақбарада ҳам ушбу жиҳатлар инобатга олинган ҳолда, нуфузли анжуманга пухта тайёргарлик кўрилмоқда. Айни пайтда “Вақф” хайрия жамоат фонди маблағлари ҳисобидан мақбара таъмирланмоқда. Тез кунларда белгиланган чора-тадбирларга мувофиқ мақбара ҳудудини ободонлаштириш, шаҳар марказидан мақбарага олиб келувчи йўлларни таъмирлаш ишлари ҳам амалга оширилади.\nМаълумотларга кўра, мақбара жойлашган Чокардиза қабристони ҳудуди 20 гектарга яқин бўлган. Тахминан бу ерда 1 миллион 444 минг олиму уламо қабри бўлган. Уларнинг 400 таси Муҳаммад исмли мужтаҳидлардир.\nАлишер ИСРОИЛОВ олган (сурат), ЎзА


Шубҳа устига шубҳалар. Андижондаги масжид биноси...\n17.06.2019 20:53 0 2915\nАндижон шаҳрининг Дўстлик кўчаси 7-манзилда жойлашган собиқ масжид биноси МИБ томонидан сотувга қўйилганидан хабарингиз бор. Ушбу ҳолат жамоатчиликнинг катта эътирозига сабаб бўлгани ҳам сир эмас. Кейинроқ ўтказилган журналистик суриштирувларда бино гаровга қўйилиб, банкдан катта миқдорда кредит олингани-ю қарз қайтарилмагани, бу жараёндаги сирли-сирли ҳолатлар ҳақида ҳам бонг урилганди. Шунингдек, гаровга қўйbлган бинода 27 та кам таъминланган оилалар, ёлғиз оналар вояга етмаган фарзандлари билан абгор ҳолатда яшаб келаётганлиги маълум қилинганди.\nСобиқ масжид биноси сотувга қўйилганига оид шов-шувлар авжига чиққан пайтда у ерда яшаётган оилаларга бошпана берилгани айтилди, бундай хайрли иш мамнуният билан жамоатчиликка етказилди ҳам.\nБироқ савобталаб инсонларнинг беғараз ёрдами ва ҳашар йўли билан қурилган кўркам собиқ масжид биносининг тақдири муаллақ қолганди барибир.\nКуни кеча Бош прокуратура масъулларининг ОАВ ходимлари билан учрашувидан сўнг маълум бўлдики, собиқ масжид биноси электрон онлайн-аукцион савдодан олинибди. Яхши хабар. Зотан, мазкур объект қўлма-қўл бўла-бўла айни пайтда Андижон шаҳар ҳокимлиги тасарруфига ўтгани билан қонун изн берса-да, уни гаровга қўйиб, хусусий корхонага катта миқдорда кредит олиб беришга мутасаддиларнинг маънан ҳуқуқи йўқдай.\nҚолаверса, кредитни қайтариш имконияти тузукроқ чўтлаб-чамаланмай тадбиркорга катта меҳрибонлик кўрсатилгани, банк ҳам бир кунда (!) ҳамма ҳужжатларни расмийлаштириб, сўралган маблағни тақдим этгани, қисқаси, бундай «жўмардлик» тадбиркорга етарли масъулият юкламагани (жуда юмшоқ айтганда, албатта) оқибатида собиқ масжид биноси суд қарорига асосан сотувга чиқиб кетиши қатор-қатор саволлар туғдирганди денг.\nХуллас, бино сотувдаy олинибди. Бироқ бу кредитдан урчиган қарзларни тадбиркор қоплайдиган бўлибди, дегани эмас. Савдонинг тўхтатилишига асос — собиқ масжид биноси жойлашган ҳудуд: Андижон шаҳар Тахтакўприк МФЙнинг 2019 йил 24 май куни МИБга тақдим этган 19-сонли маълумотномаси экан. Унда сотувга қўйилган «...бинода 27 та боқувчисини йўқотган, кам таъминланган оилалар, ёлғиз оналар вояга етмаган фарзандлари билан яшаб келаётгани» маълум қилинган. Шу ҳужжат асосида МИБ Андижон шаҳар бўлими ижро ҳаракатларини тўхтатибди.\nБир қарашда ҳаммаси жойда. Бироқ вазиятга эътиборлироқ қаралса, Андижонда навбатдаги «спектакль» қўйилмаяптимикан, деган шубҳага борасан?!\nҚаранг: Тахтакўприк МФЙ юқоридаги маълумотни 24.05.2019 йилда тақдим этмоқда, масжид биносида ўттизга яқин ночор оилалар яшаяпти, деб. Бироқ бу маълумотнома тақдим этилишидан тўрт кун аввал (!) у ердаги оилаларга бошқа жойдан бошпана берилгани бутун мамлакатга овоза қилинмадими?\nБуларнинг қайси бири рост? МФЙ маълумотига ишонсак, 24 майда ҳам ночор оилалар масжид биносини тарк этмаган, ОАВларга берилган хабарларда эса, 20 майдаёқ улар янги бошпанага кўчиб улгурган?!\nТўрт кун нари-берисидаги саналарга ёпишиб, пашшадан фил ясалаётгани йўқ. Ижикилашнинг боисики, воқеа Андижонда бўлаётир. Бу ернинг мутасаддилари муҳтожларни уй-жой билан таъминлашда оддий инсонлар не, керак бўлса, давлат раҳбарини ҳам алдашини амалда кўрдик. Шу боис кичик ҳолат ҳам кўнгилда шубҳа устига шубҳа туғилаверар экан-да. Иккинчидан, собиқ масжид биноси масаласи ҳамон кўндаланг турибди. Бинони гаровга қўйган ҳолда олинган кредитнинг мақсадли сарфланган-сарфланмагани хусусида ҳам саволлар етарли. Собиқ масжид биноси савдодан олингани билан бу чора вақтинча эканининг эҳтимоли катта. Шов-шувлар босилса, ҳаммаси келган жойидан давом этмаслигига кафолат ҳам йўқ.\nАндижон кўзбўямачилик масжид\nҲуқуқ Кеча, 16:49


04 март 2021, Тошкент вақти: 16:51\nБешкент шаҳрида яшовчи отахонлар “Озодлик” мухбири билан суҳбатда газ тақчиллиги муаммосини ҳал қилиш учун мутасадди ташкилотларнинг эшикларини санаб юрганидан гапирди.\n“2 октябрдан буён хонадонларда газ йўқ. Рўзани бир амаллаб ўтказдик. Чой қўйсак, бир соатда ҳам қайнамайди. Шунинг учун тумандаги газ таъминоти идораси бошлиғи олдига келган эдик. У аҳволни ўрганиб чиқишини, муаммони ҳал қилишини айтди”, - деди отахонлар.\nҚарши шаҳри яқинида жойлашган Хонабод қишлоғилик отахон бу ерда ҳам бир неча йиллардан буён табиий газ йўқлигини маълум қилди. Унинг айтишича, кишилар ўчоқларда овқат қилмоқда.\nМамлакат эҳтиёжи учун ишлатиладиган табиий газнинг 97 фоизини Қашқадарё етказиб беради. Бу ерда қазиб олинган газнинг катта қисми хорижга ҳам экспорт қилинади. Лекин қашқадарёликларнинг ўзлари газга ёлчимаётир.\nВилоят газ таъминоти идораси вакиллари газ тақчиллигига одамларнинг ўзлари айбдорлигини таъкидламоқда.\n“Қашқадарё газ таъминот” шўъба корхонаси бўлим бошлиғи Музаффар Боймировнинг сўзларига қараганда, аҳоли газдан фойдаланганлик учун ўз вақтида ҳақ тўламаяпти. Вилоят бўйича аҳолининг газдан фойдаланишдан қарзи 3 миллиард 395 миллион 228 минг сўмни ташкил этади. Агар аҳоли мана шу қарзларни узганида бугунги кунда газ танқислиги муаммоси умуман бўлмас эди. Вилоят бўйича энг катта қарздорлик Қарши шаҳри ва унинг атрофидаги аҳоли пунктлари ҳиссасига тўғри келади. Шунинг учун бу ҳудудда газ босими анча паст.\nМ. Боймировнинг билдиришича, Китоб, Шаҳрисабз, Яккабоғ туманларини газ билан таъминлаш аҳволи янада оғир. Чунки 125 километр масофага газ етказиш учун катта босим зарур. Сирдарёга газ етказиб бериладиган магистрал қувурдан мана шу учта туман учун газ олишга “Ўзтрансгаз” компанияси анча йиллардан буён рухсат бермай келаётир.\nМаълум бўлишича, аҳоли қарздорлигининг катталиги туфайли “Ўзтрансгаз” компанияси вилоят учун ажратиладиган бир кунлик лимитни ўтган йилдагига нисбатан икки баробар камайтирган. Ўтган йили вилоятга бир кунда 3 миллион 284 минг куб метр газ ажратилган бўлса, бугунги кунда бу кўрсаткич 1 миллион 287 минг куб метрга туширилган.\nВилоят аҳли коммунал тўловлар, хусусан, табиий газ учун белгиланган нарх жуда қимматлиги, ҳозирги шароитда тўловларни ўз вақтида амалга ошириш имконияти йўқлигини айтмоқда.


Акбаржонларни тўхтатинг, одамлар! - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nАкбаржонларни тўхтатинг, одамлар!\nЧоп этилган 27 Апрел 2017\tКӯришлар: 623\nИшдан уйга қайтиб, сўнгги янгиликларни билиш мақсадида телевизорни ёқаман. Жаҳонда рўй берадиган энг сўнгги янгиликларни кетма-кет эфирга узатиб турадиган «Evronews» телеканалидан қисқагина ахборотни тинглаганимдан сўнг, хотиржам бўламан. Жуда тез ўзгарувчан даврда яшаётганлигимиз ҳам шуни тақозо этади.\nЎша куни ҳам ишдан келган заҳоти телевизорни ёқдим.\n«Evronews» телеканалида атиги икки соат бурун Санкт-Петербург шаҳри метросида рўй берган фожиа жойидан мустақил кўрсатув берилаётганди.\nЮрагим увишди. Яна бегуноҳ кишилар қони тўкилибди. Экранда қўрқинчдан юзларига даҳшат инган санкт-петербургликларни кўриб, вужудимни қайғу чулғади. Афсус…\nАпрел ойининг бошида биз учун дўст ва стратегик ҳамкор – Россия яна бир қалқди. Бепоён мамлакатнинг юраги – Санкт-Петербург шаҳри метросида террорчилик амалиёти содир этилди. Санкт-Петербург шаҳри метросининг «Сенная плошад» станциясидан «Технологический институт» бекатига йўл олган поездда қўлбола бомба портлади. Бу фожиа оқибатида 14 киши қурбон бўлиб, 50 нафардан ортиқ фуқаро тан жароҳатлари билан беморхоналарга ётқизилди. Жаҳон ҳамжамияти санкт-петербургликларга қайғудош эканликларини изҳор этишди.\nЗамона ўзгаришлар ҳалқаси, давр эврилишлар тизгинига юз бурди. Инсоният технологик тараққиётлар оқимида сузмоқда. Замондошларимизнинг бугунги тафаккур даражасини бундан 30-40 йил бурунгиси билан солиштириш ўнғайсизлик туғдиради.\nАфсуслар бўлсинки, технологик тараққиёт фақатгина бунёдкор, эзгу ниятли амалларгагина имконият туғдириб қолмасдан, балки ёвузлик этагини тутган, инсонларга хос бўлмаган ғоялар билан суғорилганларга ҳам бирдек хизмат қилмоқда. Бутунжаҳон глобал ахборот тармоғи – Интернет фақатгина янгиликлару яратувчан ахборотлар манбаи бўлмай, балки қўпорувчилик, бузғунчилик билан шуғулланувчилар учун ҳам қулай тарғибот майдони бўлиб қолганлиги аянчлидир.\nТинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмон ташаббуси билан мамлакатимизда 2011 йил «Фарзандлар таълим ва тарбиясида ота-оналар масъулияти тўғрисида»ги Тожикистон Республикаси қонуни негизида ҳам эврилишлар замонида ёшларимиз тарбияси масъулиятини кенг жамоатчилик зиммасига юклайди. Бу қонун моҳиятини англаб етиш, уни ҳаётга татбиқ этиш – ҳар бир ватанпарвар фуқаронинг бурчи ҳисобланади. Зеро, ёшларимизда миллий ифтихор, ватанпарварлик, кексаларга ҳурмат-эҳтиром, келажакка ишонч ҳисларини шакллантирмай туриб, уларнинг ёрқин келажагини таъминлаш мушкул бўлади. Ота-онага меҳр-муҳаббат туйғуси сингдирилмаган болада Ватанга садоқат ҳиссини тарбиялаш қийин. Шунинг учун ҳам, Давлатимиз сарвари ана шундай юксак масъулиятга жиддий муносабатда бўлиш, ёшларимиз онгининг бегона ғоялар билан суғорилиши олдини олишда ҳар бир тожикистонликни ҳушёрликка даъват этади.\nКелиб чиқиши қирғизистонлик, Россия фуқароси бўлган ва бугунги кунда Санкт-Петербург шаҳри метросидаги террорчилик амалиётини содир этганликда гумонланаётган Акбаржон Жалиловни ҳам ота-онаси ҳеч қачон бунчалик жирканч ва ноинсоний амалга қўл уради, деб ўйлаган эмас. Ижтимоий тармоқларда унинг онаси Одинахон Жамилова ва отаси Санкт-Петербург шаҳри аэропортига келиб тушган лаҳзалар видеоси тарқатилди. Минг бир эзгу умид билан фарзандини камолга етказган онахоннинг юзидаги ғам-алам, қайғу ва мунгни кўриб, бу аёлга ачинмай иложингиз йўқ. Ҳеч бир она фарзанди қотил бўлишини, айниқса, оммавий қотилликка қўл уришини хоҳламайди. Зеро, оналар – буюк, оналар – яратувчи!\nАфсуски, онадек буюк зотнинг умидини чилпарчин қилаётган фарзандлар ҳам йўқ эмас. Ўша бегона, ғайриинсоний, ваҳший ва маъносиз ғояларга берилиб, қўпорувчилик ва қотилликка қўл ураётган ёшлар деярли барча ҳолатларда ҳам ижтимоий тармоқлар орқали бу чексиз ўпқонга тушиб қолганликлари ўз исботини топмоқда.\nҲа, глобал ахборот тармоғи фақатгина тараққиётга хизмат қилмаяпти. Ундан фойдаланиш маданияти, бўлмағур тарғиботлардан ёшларни эмин сақлаш учун, энг аввало, ёшларимизни фазилатли инсонлар этиб тарбиялашимиз давр тақозосига айланиб бормоқда.\n- Бугунги даврда ёшларимизнинг хориж юртларида таҳсил олиш, ишлашлари учун кенг имкониятлар мавжуд, - дейди қабодиёнлик таниқли шоир Неъматулло Муҳаммадсаид. – Биз таълим-тарбия жараёнида ана шу жиҳатга ҳам эътибор қаратишимиз ҳаёт тақозосига айланган. Ёшларимизни миллий суннатлар, қадриятларимизга эҳтиром кўрсатиш, она-Ватанга садоқат руҳида тарбиялашимиз, уларга ўзимизнинг дуруст ва тўғри ғояларимизни ишончлироқ сингдира олишимиз зарур. Ёшларимиз бегона ва зарарли ғояларга берилмасликлари учун, улар қаерда бўлмасин, зич алоқада бўлишимиз лозим. Шундагина фарзандларимизу невараларимизнинг комил шахс сифатида шаклланишига имконият яратамиз. Ишончим комилки, миллий қадриятларимиз, аждодларимиз удумларига содиқ фарзандлар ҳеч қачон манфур ғояларга берилмайдилар.\nБугун дунёда қон тўкиш билан ўз мақсадларига эришиш учун нопок қилмишлар этагини тутганлар ҳеч қачон ниятларига эриша олмайдилар. Зеро, соғлом тафаккур ҳамиша ёвузлик устидан ғалаба қозониб келган ва шундай бўлаверади ҳам…\nБугун: 23-01-2020 02:04:28


Полиартрит - Бу нима? - Онлайн Тиббий Энциклопедия MedLife.Uz\nПолиартрит [поли… ва артрит] – бир неча бўғимларнинг бир вақтда ёки кетма-кет яллиғланиши. Мустақил касаллик (инфекцион носпецифик – ревматоид полиартрит) тарзида пайдо бўлади, шунингдек, ревматизм, сепсис, подагра, баъзан бруцеллёз, сил, захм каби юқумли касалликлар оқибатида рўй беради. Касалликнинг турига, организмнинг реакциясига, жараённинг оғир-енгиллигига кўра, зардобли, йирингли, некротик полиартрит фарқ қилинади. Ўткир ва сурункали бўлади.\nЎткир полиартрит 2 га бўлинади: ревматик П. – бунда бўғимларнинг яллиғланиши, кўпинча, зардобли, фибринли бўлиб, яллиғланиш бир бўғимдан иккинчи бўғимга ўтади ва майда бўғимларга тарқалади; эпидемик П. – бунда бемор иситмалайди, қувватсизланади, бўғимлар оғрийди, шишади, териси қизаради, оёқ-қўл бармоқларига сув чечакдагига ўхшаш тоифалар тошади, ҳаракати чегараланади.\nСурункали касалликка организмда моддалар алмашинувининг бузилиши, ички секреция безлари фаолиятининг ўзгариши, мушакларнинг яллиғланиши сабаб бўлади. Полиартритга сабаб бўлган асосий касаллик даволанади, антибиотиклар, антигистамин препаратлар берилади, оғриқ қолдирувчи воситалар ва физиотерапия қўлланади (яна қ. Артрит).


Janrlar: Шеърий драма\nАмир Темур – жаҳон тарихида чуқур из қолдирган шахслардан бири. Унинг ҳаёт йўли бир текис кечмаган. Тақдирнинг турфа зарбаларига муносиб дош беролганлиги учун ҳам шундай улуғ мақомга эришган. Ўзбекистон халқ шоири Абдулла Орипов қаламига мансуб «Соҳибқирон» шеърий драмасида буюк аждодимизнинг ана шундай мураккаб умр йўли ҳаққоний бўёқларда очиб берилган. Китоб сизга манзур бўлади деб ўйлаймиз.\nYuklab olish: PDF 2.73 MB


Трамп илк бор омма олдида тиббий ниқобда пайдо бўлди » Ўзбекистон янгиликлари – Zamin.uz\n12 июл, 12:30 1 140 Дунё\nCNN телеканалининг хабар беришича, АҚШ раҳбари Вашингтон яқинидаги Уолтер Рид номидаги госпиталга ташрифи вақтида ниқобда бўлган.\nБу ерда жанговар ҳаракатлар ҳудудларида яраланган ҳарбийлар даволанади. Трамп чап томонидан зарҳал президент муҳри туширилган тўқ кўк рангдаги ниқобда бўлган. Бундан ташқари, унинг тансоқчилари ҳам худди шундай ниқобларда бўлишган.\n“Фикримча, ниқоб тақиб юриш ажойибдир. Мен ҳеч қачон ниқобларга қарши бўлмаган, бироқ уни тақишнинг ўз мавриди ва ўрни бор, деб ҳисоблайман”, деб айтган Трамп.\nБунгача АҚШ раҳбари ўзи учун ҳимоя ниқобини тақишга ҳожат кўрмаётганини айтган. У апрель бошида ниқоб тақишдан бош тортаётганини бу АҚШ президенти мақомига тўғри келмаслиги билан тушунтирган. “Биласизми, Овал хонада, ажойиб, буюк “Резолют” столи (президентнинг иш столи) ортида ўтириб ниқоб тақиш ва шу билан бирга, президентлар, бош вазирлар, диктаторлар, қироллар, қироличаларни қаршилаш... билмадим қандай бўларкин. Шахсан менга бу тўғри келмайди”, деб айтган ўшанда Трамп.\nТрамп коронавирус пандемияси вақтида нима сабабдан тиббий ниқоб тақмаётганини тушунтирди 12 мая, 15:55\nТрамп Ким Чен Иннинг омма олдида кўриниш берганига изоҳ берди 03 мая, 18:55\nДональд Трамп аҳолига ниқоб тақишни тавсия қилди, лекин ўзи бу тавсияга амал қилмаслигини айтди 04 апр, 12:49\nДональд Трамп учун янги президент лимузини сотиб олинди 20 апр, 15:04


2020 йилда «Zamin» фонди кўмагида кохлеар ва суяк имплантларини ўрнатиш бўйича 36та жарроҳлик амалиёти амалга оширилди.\nЭшитиш қобилияти тўлиқ йўқотилишининг энг кенг тарқалган ҳолати ички қулоқ чиғаноғининг шикастланишидир. Бугунги кунда бундай ташхис қўйилган инсонларда реабилитация ва эшитиш қобилиятини тиклашнинг ягона усули кохлеар имплантация ҳисобланади.\nЖССТнинг тавсиясига кўра, ушбу имплантларнинг мавжудлигини таъминлаш – эшитиш аппаратлари билан бир қаторда, устувор йўналишлардан бири бўлиб, эшитиш қобилиятини йўқотганлар учун катта аҳамиятга эга.\n2020 йилнинг 1 июнида «Zamin» фонди эшитиш қобилияти заиф ва кар болалар ихтисослаштирилган мактаб ўқувчилари учун кохлеар имплантларни ўрнатиш бўйича ҳар йили 30 та жарроҳлик амалиётини ўтказишни назарда тутувчи дастур ишга туширилганини эълон қилганди.\nФонд тарқатган релизга кўра, дастур доирасида июн-ноябр ойлари давомида Республика ихтисослаштирилган педиатрия илмий-амалий тиббиёт маркази билан биргаликда ихтисослаштирилган мактаб-интернатларнинг 200 нафар ўқувчиларига комплекс ташхис кўриги ўтказилди.\nКомплекс ташхис кўригининг натижалари асосида 2020 йилнинг ноябр ойидан сентябр ойигача 23 нафар болалар учун тиббиёт фанлари доктори, профессор, Владислав Евгеньевич Кузовков иштирокида жарроҳлик амалиёти ўтказилди. 19–20 декабр кунлари қолган 13 та жарроҳлик амалиёти ўтказилади. Жами 36 та жарроҳлик амалиётидан 33 таси кохлеар имплантация, 3 таси эса суяк ўтказувчанлигини таъминлаб берувчи имплантларни ўрнатиш бўйича амалга оширилди.\nДастур, шунингдек, имплантларнинг кейинги босқич созланиши ҳамда болаларнинг логопедлар ва сурдопедагоглар билан шуғулланишини назарда тутувчи дастлабки реабилитация босқичини ҳам ўз ичига олади.\nМазкур йўналишда халқаро мутахассислар иштирокида шифокорлар ва ота-оналар учун онлайн маъруза ва семинарлар ўтказилди.\n2020 йилнинг 18 декабр куни «Zamin» фонди Васийлик Кенгаши раиси Зироат Мирзиёева дастурда иштирок этаётган 36 нафар бола, уларнинг ота-оналари ва шифокорлар билан учрашди. Иштирокчилар жарроҳлик амалиётининг натижалари ва таассуротлари билан ўртоқлашди.\nФонд дастурига кўра, келгуси йилда ҳам ихтисослаштирилган мактаб-интернат ўқувчилари учун 30дан ортиқ кохлеар имплантация жарроҳлик амалиётларини ўтказиш режалаштирилган.\nМаълумот учун, кохлеар имплант – эшитиш қобилиятини йўқотганлар учун атрофдаги товуш ва нутқни эшитиш имконини берувчи электрон қурилмадир. У икки қисмдан иборат: ички қисм жарроҳ тарафидан кар беморнинг қулоқ ичига ўрнатилади, процессордан иборат ташқи қисм эса беморнинг қулоғига ва/ёки бошига жойлаштирилади. Бу қурилма товуш, нутқни қабул қилиб олади ва уларни бош териси орқали эшитиш нервига таъсир этувчи ички қисмга узатади.\nБундан ташқари, эшитиш қобилиятининг кондуктив ва аралаш бузилиши ҳолатида, яъни товуш ташқи қулоқдан табиий равишда ички қулоққа ўта олмаса, суяк ўтказувчанлигини таъминлаб берувчи имплантлардан фойдаланилади.\nZamin фонди амалга ошираётган лойиҳа 60 фоиз болаларни карликдан қутқариши мумкин\n«Замин» фонди: Фуқаролар ўзи яшаётган жойнинг ҳавоси қай даражада ва нега ифлосланганини билиши мумкин бўлади


Дарҳақиқат, ҳамширалик шарафли, айни чоғда масъулиятли касбдир. Мана, куни кеча Хотира ва Қадрлаш куни муносабати билан ўтказилган тадбирларни ойнаи жаҳон орқали томоша қилдик. Сайилларда қатнашдик. Иккинчи жаҳон урушида қозонилган ўалабада ҳамшираларнинг ўрни нақадар муҳим бўлганини кўрсатувчи саҳналаштирилган лавҳалар, кўргазмаларни томоша қилдик. Тўғри, бу оғир ва синовли кунлар эди. Бугун эса биз, ҳамширалар тинч ва осойишта юртда ўз севимли касбимизни ардоқлаб, халқи-мизга чин кўнгилдан хизмат қилиб келаяпмиз.\n“Яхши ният қилган инсон, албатта, муродига етади”, деган ҳикматли гап бор. Мен ҳам мактабда ўқиётган чоғимда аҳоли саломатлигини мустаҳкамлашдек шарафли вазифани адо этаётган тиббиёт ходимларига ҳавас билан боқиб, уларнинг издоши бўлишни орзу қилиб юрардим. Бир куни онамнинг тоби қочиб қолди. Оғир паллада биринчи тиббий ёрдам кўрсатган маҳалла ҳамширасининг дадил ҳаракатлари туфайли волидамнинг ҳаёти сақлаб қолинди. Тиббиёт ходими нафақат онамнинг дардига дармон бўлди, балки касб танлаш иштиёқида ўйланаётган мендек қизнинг кўнглига ҳам чўғ ташлади.\nЕтуклик шаҳодатномасини қўлга олгач, ҳеч иккиланмай, Наманган тиббиёт билим юртига ҳужжат топширдим. Суҳбату синовлардан юқори баҳо олиб, тез орада эгнимга оқ халат кийдим. Таълим жараёнида назарий билимларни пухта эгаллашга, касб сирларини чуқур ўрганишга интилдим. Билим юртини тамомлагач, имтиёзли диплом билан Бўстон қишлоқ участка шифохонасида иш бошладим. Дастлабки кундан менга навбатчи ҳамширалик вазифаси юкланди. Устозларимдан олган сабоқларимни амалда дадиллик билан қўллаб, беморларнинг ҳурматини қозондим. Билмаганларимни эса тажрибали шифокор ва ҳамширалардан сўраб ўргандим. Мана, шунга ҳам анча йиллар бўлибди.\nБугун ҳаётимизда улкан ислоҳотлар, янгиланиш жараёнлари кечмоқда. Юртимизда тиббиёт соҳаси равнақига, ҳамширалар салоҳиятини оширишга алоҳида эътибор қаратилаяпти. Айниқса, патронаж хизматини такомиллаштириш, ҳар бир оилага кириб бориб, аҳоли саломатлигидан хабардор бўлиш, соғлом турмуш тарзини кенг тарғиб этиш каби долзарб вазифалар қўйилмоқда. Бундан кўзланган мақсад нима? Тиббий маданиятни юксалтириш, касалликнинг олдини олиш. Бинобарин, халқимиз айтганидек, “Хасталикни даволагандан кўра, унинг олдини олган афзал”.\nКасбига садоқатли кишилар доимо эл ардоғида бўлади. Шу ҳақиқатга ўзим мисолимда кўп бора гувоҳ бўлиб келаяпман. Ўтган вақт мобайнида соҳамизга доир турли танловларда муваффақиятли қатнашганим, камтарона меҳнатларим давлатимиз томонидан юксак эътироф этилиб, “Шуҳрат” медалига лойиқ кўрилганим мен учун улкан бахт. Ана шу эътирофга ҳамиша муносиб бўлиб, аҳоли саломатлигини асрашга ҳисса қўшиш асосий мақсадимдир.\nНорин тумани кўп тармоқли марказий поликлиника\nМазкур рукндаги бошқа мақолалар: « Стоматология ривожи ва малакали кадрлар\tТиббий техникаларга замонавий хизмат учун энди хорижга бориш шарт эмас »